Energyobserver - KOSOVO: OPOZICIJA TRAŽI NOVE IZBORE\nOpozicione partije Demokratski savez Kosova i Pokret Samoopredeljenje zatražili su da se u zemlji raspišu novi izbori, nakon što je da Ustavni sud Kosova odlučio da je neustava Državna delegacija za dijalog sa Srbijom, prenosi Anadolu Agency (AA).\nUstavni sud je presudu doneo nakon razmatranja zahteva opozicionih poslanika Albulene Haxhiu, Dritona Selmanaja i još trideset drugih poslanika Skupštine Kosovo da se oceni ustavnost Zakona o dužnostima, odgovornostima i nadležnostima državne delegacije Kosova u procesu dijaloga sa Srbijom.\nŠef poslaničke grupe opozicionog Demokratskog saveza Kosova (LDK) Avdullah Hoti izjavio je na konferenciji za novinare kazao da članovi Delegacije i Vlada Kosova treba da podnesu ostavke te da se organizuju novi izbori u zemlji.\nPoslanica LDK-a Vjosa Osmani je istakla da ova odluka Ustavnog suda jasno govori da je premijer Kosova Ramush Haradinaj pobegao od svojih odgovornosti i da nije sposoban da brani interese države.\nPoslanica Samoopredeljenja Albulena Haxhiu, koja je zajedno sa poslanikom LDK-a Dritonom Selmanajem pokrenula zahtev za ocenu ustavnosti Zakona o državnoj delegaciji za dijalog sa Srbijom, istakla je da njena partija odbija da dijalog sa Srbijom vodi Državna delegacija formirana na osnovu tog zakona. Ona je naglasila da su izbori jedina opcija.\nPredsednik opozicione Socijaldemokratske partije Shpend Ahmeti saopštio je da njegova partija prihvata odluku Ustavnog suda Kosova da je zakon o dužnostima, odgovornostima i nadležnostima državne delegacije Republike Kosovo u procesu dijaloga sa Srbijom, neustavan. On je kazao da članovi državne delegacije iz redova SDP-a danas napuštaju tu delegaciju.\nAhmeti, koji je zajedno s Fatmirom Limajem, zamenikom premijera Kosova bio kopredsedavajući Državnom delegacijom za dijalog, je na svom Facebook nalogu napisao da je Socijaldemokratska partija, prošle godine, preuzela inicijativu da vrati proces odlučivanja o dijalogu sa Srbijom, u Skupštini Republike Kosovo.\nNaveo je i da je zahtev SDP-a bio da se ukloni monopol predsednika Kosova Hashima Thacija na dijalog i da se odlučivanje prebaci na najvišu instituciju za donošenje zakona u zemlji.\n"Sutra ćemo u Skupštini podneti ostavke iz Delegacije. Još uvek verujemo da je dijalog sa Srbijom najvažniji politički proces na Kosovu danas i da je potreban koncenzus i donošenje odluka u Skupštini. Inače, nakon izazivanja LDK-a i Samoopredeljenja, ovaj proces se sada vraća u ruke predsednika i premijera. Mi ćemo nastaviti da pružamo naše konstruktivne stavove preko naše parlamentarne grupe", naveo je Ahmeti.


► Vukosavljević: Posao ministra kulture i da komentariše kulturu u Srbiji\nOn je navodeći javnu raspravu sa vlasnikom TV Pink Željkom Mitrovićem i komentar premijerke Srbije Anom Brnabić, povodom njegovih prethodnih ocena o negativnom uticaju rijaliti programa na mentalno stanje nacije zbog sadržaja koje promovišu, rekao da nije očekivao toliku reakciju.\n"Nisam očekivao toliku reakciju, ali je očigledno da je takva ideja sazrela, da se kristalizovala, a vidim i da je imala veliki odjek u javnosti", rekao je Vukosavljević za TV Prva.\nOn je kazao i da je prvi put slične stavove o rijaliti programima izneo u prvih nekoliko dana svog mandata ministara.\nNaveo je i da je premijerka "delimično u pravu" u stavu da država ne treba da utiče na program privatnih televizija, ali da takođe smatra da televizije dobijaju koncesiju na nacionalnu frekvenciju da bi, u skladu sa zakonom, dopunili kulturni ili obrazovni program.\nVukosavljević je osudio vređanje i pretnje predsednika Sindikata "Sloga" Željka Veselinovića, ocenivši da je "takav način brutalnog vređanja nedopustiv".\nPredsednik Sindikata Sloga i jedan od osnivača Saveza za Srbiju Željko Veselinović je na društvenoj mreži Fejsbuk na nedopustiv, vurgalan i seksistički način vređao premijerku pošto se nije složio sa njenim izjavama o rijaliti programu i jer je, kako je ocenio, stala na stranu vlasnika Pink televizije, a ne na stranu ministra kulture Vladana Vuksoavljevića koji je kritikovao rijaliti i zatražio njihovo uklanjanje sa televizija sa nacionalnom frekvencijom.\nVeselinović je potom uputio javno izvinjenje premijerki Brnabić i svim građanima Srbije na, kako je naveo, jednom "neprimerenom i vulgarnom postu koji je shvatajući grešku odmah izbrisao".\nUvrede su juče najoštrije osudili predsednica Skupštine Srbije Maja Gojković, poverenica za zaštitu ravnopravnosti Brankica Janković i predstavnici vladajućih stranka.\nministar kulture /\n22.09.2018, 10:01h OBNOVA KULTURE Preporuči (1)\nPodrška ministru u sprečavanju primitivizma i pornografije na TV ! Ako baš mora da se prikazuje sadržaj sa scenama seksa, krvi, nemorala,... onda posle 23h.\nSavet Regulatornog tela za elektronske medije (REM) pokrenuo je dva postupka za izricanje mera protiv televizije Pink zbog sadržaja u emisijama "Zadruga" i "Amidži šou",...\nMinistar kulture i informisanja Vladan Vukosavljević izjavio je da je ove godine mali broj predstavnika velikih novinskih udruženja u komisijma koje odlučuju o dodeli sredstava za sufinansiranje...\nREM: Pink i Hepi u martu 619 puta prekršili Zakon o oglašavanju\nRegulatorno telo za elektronske medije (REM) je protiv televizija Pink i Hepi podnelo zahteve Prekršajnom sudu za pokretanje postupaka zbog 619 prekršaja Zakona o oglašavanju u martu, saopštilo...\nTrajković: Kampanje protiv neistomišljenika dolaze iz Kancelarije za KiM\nPredsednica Evropskog pokreta Srba sa Kosova i Metohije Rada Trajković izjavila je danas da veruje da je agresivni spot na tv Pinku o Oliveru Ivanoviću napravljen u Kancelariji za Kosovo i...\nMinistar kulture i informisanja Vladan Vukosavljević poručio je danas u Muzeju Vojvodine da je ulaganje u prosvetu, obrazovanje, kulturu i ohrabrivanje mladih ljudi da se posvete kreiranju...


Kosovo i Srbija od danas počinju primenu sporazuma o registarskim tablicama vozila | PreshevaPRESS\nKosovo i Srbija od danas počinju primenu sporazuma o registarskim tablicama vozila\n4 октобра, 2021 7 априла, 2022\nNajproblematičnije granične tačke koje povezuju Kosovo sa Srbijom, Jarinje i Brnjak, od subote su puštene u saobraćaj, kao rezultat dogovora o registarskim tablicama vozila između Kosova i Srbije u Briselu.\nOva dva granična prelaza su lokalni Srbi blokirali kamionima sa šljunkom, u znak protesta zbog odluke Kurtijeve vlade od 20. septembra o reciprocitetu srpskih registarskih tablica.\nPosle više od 13 dana blokada, ove dve granične tačke su oslobođene, nakon sporazuma postignutog u Briselu između kosovske i srpske strane.\nU subotu je počela primena prve tačke ovog sporazuma, koja predviđa odlazak srpskih demonstranata, kao i zamenu specijalnih jedinica trupama Kfora na graničnim prelazima na severu Kosova.\nDok će druga tačka početi da se primenjuje danas (4.10.2021.), gde će početi privremena primena sistema plakata, kojim će i Kosovo i Srbija pokrivati državne elemente međusobnih registarskih tablica.\nTreća tačka predviđa da će 21. oktobra tim sastavljen od zvaničnika EU, Kosova i Srbije početi da radi na pronalaženju trajnog rešenja.\nU roku od šest meseci od početka prvog sastanka, ova radna grupa će predstaviti nalaze za trajno rešenje u formatu dijaloga na visokom nivou.\nPostavljena tabla „Open Balkan“ na graničnom prelazu Preševo-Tabanovce\nPreshevaPRESS 7 априла, 2022 7 априла, 2022\nRIK žrebom odredio raspored kandidata za predsednika na izbornom listiću\nPreshevaPRESS 18 марта, 2022 7 априла, 2022


[es] - Unify setup na lokaciji sa 3 zgradice i velikim dvorištem\n20.11.2006. Setup location i PATH problem\nAktuelne teme u ovom forumu: lan to lan preko pptp vpn_a Technicolor CGA2121 DOCSIS - Port Forw.. Cisco EPC3925 kablovski modem/ruter br.. SBB Gateway podešavanje prema ruteru ZTE ZXHN H168N V3.1, da li dhcp bidin.. reset web sifre za ip hikvison Koji UBNT ili MikroTik wireless AP/Cli.. Unify setup na lokaciji sa 3 zgradice .. Internet box 2 swisscom HP Color LaserJet Pro MFP M176n javlja.. laserski stampac monokolor 2010 - moze.. Potrebna preporuka za GSM ruter Technaxx TX-24 ip kamera Cudna poruka na racunaru zbog ip adrese Ne mogu da pingujem internet sa switch..\n[es] :: SOHO Networking :: Unify setup na lokaciji sa 3 zgradice i velikim dvorištem\n[ Pregleda: 2380 | Odgovora: 26 ] > FB > Twit\nUnify setup na lokaciji sa 3 zgradice i velikim dvorištem 11.06.2018. u 14:31 - pre 7 meseci\nsite.png - 1504.78k\nDrawing1.png - 58.98k\nRe: Unify setup na lokaciji sa 3 zgradice i velikim dvorištem 11.06.2018. u 15:06 - pre 7 meseci\nRe: Unify setup na lokaciji sa 3 zgradice i velikim dvorištem 11.06.2018. u 15:59 - pre 7 meseci\nRe: Unify setup na lokaciji sa 3 zgradice i velikim dvorištem 11.06.2018. u 16:06 - pre 7 meseci\nRe: Unify setup na lokaciji sa 3 zgradice i velikim dvorištem 11.06.2018. u 20:34 - pre 7 meseci\nRe: Unify setup na lokaciji sa 3 zgradice i velikim dvorištem 12.06.2018. u 08:03 - pre 7 meseci\nRe: Unify setup na lokaciji sa 3 zgradice i velikim dvorištem 12.06.2018. u 08:04 - pre 7 meseci\nRe: Unify setup na lokaciji sa 3 zgradice i velikim dvorištem 12.06.2018. u 08:11 - pre 7 meseci\nRe: Unify setup na lokaciji sa 3 zgradice i velikim dvorištem 12.06.2018. u 11:25 - pre 7 meseci\nSolution 2 - cables between buildings.png - 59.91k\nRe: Unify setup na lokaciji sa 3 zgradice i velikim dvorištem 12.06.2018. u 11:54 - pre 7 meseci\nRe: Unify setup na lokaciji sa 3 zgradice i velikim dvorištem 12.06.2018. u 17:09 - pre 7 meseci\nRe: Unify setup na lokaciji sa 3 zgradice i velikim dvorištem 12.06.2018. u 17:50 - pre 7 meseci\nRe: Unify setup na lokaciji sa 3 zgradice i velikim dvorištem 13.06.2018. u 08:30 - pre 7 meseci\nRe: Unify setup na lokaciji sa 3 zgradice i velikim dvorištem 13.06.2018. u 10:53 - pre 7 meseci\nRe: Unify setup na lokaciji sa 3 zgradice i velikim dvorištem 27.08.2018. u 08:33 - pre 4 meseca\nunifi.PNG - 2132.04k\nRe: Unify setup na lokaciji sa 3 zgradice i velikim dvorištem 27.08.2018. u 08:38 - pre 4 meseca\nRe: Unify setup na lokaciji sa 3 zgradice i velikim dvorištem 27.08.2018. u 08:42 - pre 4 meseca\nRe: Unify setup na lokaciji sa 3 zgradice i velikim dvorištem 27.08.2018. u 10:37 - pre 4 meseca\nRe: Unify setup na lokaciji sa 3 zgradice i velikim dvorištem 28.08.2018. u 23:04 - pre 4 meseca\nRe: Unify setup na lokaciji sa 3 zgradice i velikim dvorištem 29.08.2018. u 09:34 - pre 4 meseca\n17.05.2009. Nod - podesavanje\n24.07.2015. Laptop sa aluminijumskim kućištem\nRegistrovani: 22 ( mstevic, colke77, shele92, bonko, Diskriminanta, Ivan Dimkovic, Drizzt Do Urden, vjova, looker-on, Aca king, Bik Koji Sedi, salvaric, maljak, ybeelsec, Juzni tok, bachi, bojan_bozovic, cozmo_im, DSL, Pipi67, zoran.mika, ackopk )


Bilo je i nekoliko neprijatnih momenata za slavnog Argentinca, a pojedini mediji su "iskopali" ovaj video iz arhive i podsetili na ovaj pomalo bizaran momenat iz života slavnog asa, piše Telegraf.rs.\nGrupa muškaraca koja je radila ovaj šou, ugostila je tada golobradog Mesija čija je pojava izazvala pravo oduševljenje u studiju i među ekipom pred kamerama. Skeča radi, svi su mu poleteli u zgrljaj, a jedan od njih je počeo da ga pipka po zadnjici i tako nekoliko puta.\nNakon toga usledila je još jedna "seksualna pošalica" domaćina emisije. Mesija su smestili na fotelju, on je odgovara na razna pitanja, a brkati sagovornik mu je u jednom momentu, potpuno neočekivano, stavio ruku na međunođžje.\nVrag je odneo šalu, pa je Mesi morao brzo da odreaguje i hitro skloni ruku sa svog ponosa.\nInače, TV šou o kojem je reč zvao se "No hay 2 sin 3" (nema dva bez tri), emitovao se na Kanalu 9 i čak je jedne godine dobio nagradu "Martin Ferero" za najbolju humorističku emisiju u Argenrini.


Svetsko prvenstvo u kajaku i kanuu - Sportal\n23:32 - 27.08.2017\nU češkim Račicama završeno je Svetsko prvenstvo u kajaku i kanuu, na kojem je Srbija osvojila tri medalje. Marko Tomićević i Milenko Zorić su osvojili zlato u K2-1000, a Nebojša Grujić i Marko Novaković u K2-200 i Milica Starović u K1-200 su se okitili b\n16:48 - 23.08.2017\nUSPEH PARAKAJAKAŠA Radovanović u finalu Svetskog prvenstva\nSrpski parakajakaš Vuk Radovanović plasirao se u A finale Svetskog prvenstva u kajaku i kanuu na mirnim vodama u Račicama (Češka).\n19:22 - 21.11.2015\n01:37 - 21.11.2015\nTomićević se plasirao u B finale Svetskog prvenstva u kajaku\nReprezentativac Srbije Marko Tomićević plasirao se u B finale Svetskog prvenstva u Duizburgu u trci kajaka jednoseda na 1.000 metara, pošto je u svojoj polufinalnoj grupi zauzeo treće mesto.\nSestre Moldovan u finalu Svetskog prvenstva u kajaku\nSrpske kajakašice Nikolina i Olivera Moldovan plasirale su se u finale Svetskog prvenstva u Duizburgu u disciplini k-2 na 500 metara.\n01:36 - 21.11.2015\nBenedek-Ružičić: Kakva noćna mora, napravili smo veliku grešku\nReprezentativka Srbije u kajaku Dalma Benedek-Ružičić rekla je posle diskvalifikacije na prvenstvu sveta da je napravila veliku grešku zato što nije proverila kada je start polufinalne trke u disciplini k-1 na 500 metara.\nSrpski kajakaši Ognjen Filipović i Marko Novaković, kao i sestre Nikolina i Olivera Moldovan plasirali su se u finale Svetskog prvenstva u Duizburgu u disciplini k-2 na 200 metara.


Najavljena dva sporazuma između Kosova i Srbije o osiguranju vozila\nNaslovnica Balkan Kosovo Najavljena dva sporazuma između Kosova i Srbije o osiguranju vozila\nKosovo, Srbija – Od šefa tehničke delegacije Kosova je najavljena mogućnost potpisivanja dva sporazuma unutar kratkog vremenskog perioda, dogovor sa Srbijom o polisama osiguranja i mogućnost za članstvo u Byron Green Cardu.\nŠef tehničkog tima Kosova za osiguranje Rrahim Pacolli je uspješnim ocjenio sastanak prošle nedjelje u Briselu sa srpskom stranom. On je u izjavi za Tribunu rekao da ima mogućnosti da Brisel podrži Kosovo u ovom pravcu.\n“Radimo naporno i vrlo blizu smo rješavanju ovih problema. Pregovaramo o dva vrlo važna pitanja sa Srbijom, za polise osiguranja kao i razgovorima sa viječem biroa za zelene kartone. Ja se lično zalažem za napredak procesa kao i za realizaciju ovih sporazuma”, izjavio je Pacolli.


Protesti taksista u Beogradu već treći dan zaredom potpuno parališu grad i onemogućavaju građanima normalno funkcionisanje.\nMnogi od njih su kasnili na sastanke, u školu, imali problema sa obavljanjem posla, a ekipa "Blica" je zabeležila njihove zamerke, ali i poruke koje su uputili taksistima:\nStanovnici prestonice su još tokom jučerašnjeg dana već počeli da gube živce, u nekoliko navrata samo zahvaljujući prisebnosti pojedinaca nije došlo do ozbiljnijih incidenata, a građani nisu krili ni revolt prema nadležnima koji ne samo da nisu učinili ništa (vidljivo) da se ovo maltretiranje zaustavi, nego se skoro niko od njih nije čak ni oglašavao tim povodom u javnosti kao da je u Beogradu potpuno normalna, a ne skoro vanredna situacija.\nBLOKADA BEOGRADA, 3. DAN Taksisti opet paralisali širi centar grada, besni građani pitaju DOKLE VIŠE? (VIDEO)\nKao i prethodnih dana, od 13.45 biće paralisano srce Beograda, potez oko Trga Nikole Pašića, deo od Slavije do Savskog trga, ulice Kneza Miloša, Takovska, deo Bulevara kralja Aleksandra... Tako da, ako ikako možete, u širokom luku izbegavate širi centar grada. Uz podsećanje da je zbog radova na preslaganju kocke i dalje zatvoren skoro ceo Trg republike, ali i ulice 27. marta, Kraljice Marije, Džordža Vašingtona...\n(VIDEO) Građani o najavi taksista da će BLOKIRATI MOSTOVE: Ovo je katastrofa, to bi trebalo ZABRANITI\nDOKLE VIŠE BLOKADE GRADA? Građani besni zbog protesta taksista, zatvorenih ulica i čekanja prevoza, nadležni ćute, a SUTRA REPRIZA\n"Tad zarađuju pare, a mi obični smrtnici NE MOŽEMO ZBOG NJIH": Građani daju odgovor na pitanje zašto taksisti ne blokiraju grad vikendom (VIDEO)


Federacija BiH za godinu ipo dana nije mogla ustanoviti koja su preduzeca u njenom vlasnistvu, kako ih vodi?! - Kriticki.ba\nFederacija BiH za godinu ipo dana nije mogla ustanoviti koja su preduzeca u njenom vlasnistvu, kako ih vodi?!\nPrvo mjesto na ime dugovanja, prema podacima Porezne uprave Federacije BiH, zauzimaju „Željeznice“ Federacije BiH, čiji je dug čak 192.375.884 KM. Drugo mjesto zauzima Rudnik mrkog uglja Zenica, koji posluje u okviru „Elektroprivrede BiH“ sa dugom od 157.213.743 KM, treće mjesto pripada sarajevskom „Grasu“, koji duguje 130.217.198 KM. Tu su i ostali rudnici iz koncerna „Elektroprivrede“ BiH – Kreka, koja duguje 126.236.422 KM, Breza sa dugom 106.709.692 KM i Kakanj sa 78.893.828 KM. Javna ustanova Sveučilišna klinička bolnica Mostar Poreznoj upravi FBiH duguje 69.368.086 KM, a „Autoceste FBiH“ 61.234.283 KM.\nMirsad Isaković, finansijski stručnjak i univerzitetski profesor, za „Nezavisne novine“ ističe da je ovdje u pitanju fiskalna disciplina, te da geneza ovih problema ide još od vlade Edhema Bićakčića i ministra energetike Vahida Heće, jer je on donio odluku o restrukturiranju rudnika i neplaćanju dažbina, a Ustavni sud to nije odobrio, a ljudi ipak nisu plaćali.\n„Da je država prava i da ne sprovodi selektivnu pravdu, onda bi oni platili sve ono što nisu platili. Zamislite da neki privatni privredni subjekat ne plati porez. Oni bi ga odmah zapečatili“, kazao je Isaković i dodao da dugovi javnih preduzeća kojima je većinski vlasnik država vrše pritisak i na samu privredu države.\n„Način dobrog gazdovanja kaže da prvo treba ustanoviti šta je tvoje vlasništvo i da upravljaš s dobrom namjerom tim privrednim subjektima. Niko ne govori o izvještaju MMF-a o dugovanjima državnih javnih preduzeća koji kaže da je to opterećenje na bruto društveni proizvod 18 posto i to je cifra o kojoj treba govoriti. Međutim, to je najbolja glasačka mašina u državi i zato niko neće da čisti ta preduzeća jer bi ostao bez glasačke mašinerije“, rekao je Isaković i istakao da je suština da je država najlošiji poslodavac.\nAner Žuljević, delegat u Domu naroda FBiH, kaže za „Nezavisne novine“ da je ovo nastavak politike diskriminacije države u onome u čemu ona upravlja i uslovima u kojima upravlja u odnosu na privatni sektor, koji doslovno pritišće „čizmom na vrat“ da joj naplati porez.\n„A u okviru javnog sektora se protivzakonito tolerišu isplate plata bez doprinosa, toleriše se neplaćanje poreza i drugo“, rekao je Žuljević i dodao da imamo potpuno suprotnu situaciju između onoga što Vlada govori i onoga što je na terenu.\n„To se u posljednje vrijeme jasno može vidjeti na primjeru namjenske industrije. Svake godine pričaju kako ta namjenska industrija doživljava ekspanziju u smislu uspjeha, a onda imate situaciju da u posljednjih šest mjeseci doslovno isplivava jedna po jedna firma koja ne isplaćuje plate radnicima u toj industriji po četiri-pet mjeseci – ‘Binas’, ‘Zrak’, ‘Vrapčići’… „, ističe Žuljević.\nPodsjeća na situaciju sa akcizama i kako su vlasti govorile da će se u BiH popraviti životni standard, natalitet…\n„A mi imamo situaciju da nas nikad nije bilo manje, a uzeli nam 300 miliona KM iz džepova, niti imamo auto-put, niti se razvijamo, ali je kontekst toga da su vlasti i zapošljavale svoje peto koljeno“, kazao je Žuljević.


Romano Prodi pred novim mandatom - Društvo - Dnevni list Danas\nPočetna » Vesti » Društvo » Romano Prodi pred novim mandatom\nRomano Prodi pred novim mandatom\nItalijanski predsednik Đorđo Napolitano nastavio je konsultacije s političkim liderima o obrazovanju nove vlade, nakon što je premijer Romano Prodi podneo ostavku na mesto premijera. Prodi je ostavku podneo u sredu uveče, pošto njegova spoljna politika, pre svega ostajanje italijanskih trupa u Avganistanu, nije dobila zeleno svetlo u parlamentu.\nPre nastavka konsultacija, Prodi je sa predstavnicima svoje koalicije levog centra dogovorio plan koji bi mu mogao pomoći da formira novu vladu i vrati se u kabinet. Plan sadrži 12 tačaka i poziva na poštovanje međunarodnih obaveza Italije u Avganistanu i drugde, a premijeru daje pravo na poslednju reč u slučaju da nastanu neslaganja u uzdrmanoj koaliciji. Prodi je, prema rečima partijskih lidera, dobio dovoljno podrške da se brzo vrati u vladu i obećanje koalicionih partnera da će od njihovih poslanika dobiti poverenje u parlamentu.\nTokom jučerašnjeg dana očekivalo se da će Napolitano ponuditi premijersku funkciju Prodiju, ili nekom drugom predstavniku njegove koalicije levog centra. Bilo je reči i o mogućnosti formiranja vlade na čelu s tehnokratom, koji bi imao podršku i levičara i konzervativaca, pa i o prevremenim izborima.\nProdi je na prošlogodišnjim izborima za dlaku pobedio svog premijerskog prethodnika, konzervativca Silvija Berluskonija. Ispostavilo se da je Prodijeva većina u Senatu bila samo na papiru, pošto su njegovi koalicioni partneri komunisti i zeleni odbacili spoljnu politiku za koju je tražio podršku. Berluskoni traži prevremene izbore ili formiranje vlade „velike koalicije“.\nAnalitičari smatraju malo verovatnim da će predsednik raspisati izbore, pošto sadašnji proporcionalni predstavnički sistem uvećava šanse malih partija da uđu u parlament i stvara nestabilnost.\nAdvokati u Srbiji danas i sutra, 20. i 21. oktobra, obustavljaju rad u svim postupcima u znak protesta zbog pravnog stava Vrhovnog kasacionog suda o naplati troškova obrade kredita.


Uspešno očišćen deo korita LUBNIČKE REKE -U akciji učestvovalo 15 volontera (FOTO) | Radio Magnum 103 MHz\nHome / Ritam grada / Uspešno očišćen deo korita LUBNIČKE REKE -U akciji učestvovalo 15 volontera (FOTO)\nUspešno očišćen deo korita LUBNIČKE REKE -U akciji učestvovalo 15 volontera (FOTO)\nU subotu, 9. septembra, realizovana je prva radna akcija čišćenja dela korita Lubničke reke, u okviru projekta „ZAzeleni“. U akciji čišćenja reke, pored koje je locirana divlja deponija, učestvovalo je 15 volontera. Volonteri su nakon nekoliko sati rada uspeli da uklone preko 25 džakova smeća. Deo prikupljenog otpada je u saradnji sa preduzećem „Eva“ iz Kladova prosleđen na reciklažu.\nPrilikom sakupljanja smeća prikupljeni su čepovi sa plastičnih flaša, koji će biti predati Timočkom omladinskom centru u cilju davanja podrške akciji „Čep za hendikep“.\nU septembru je predivđeno organizovanje još jedne radne akcije, javno predavanje u saradnji sa Zavodom za javno zdravlje „Timok“, kao i raspisivanje likovnog konkursa u cilju promocije zaštite životne sredine.\nProjekat „ZAzeleni“ sprovodi Omladinsko planinarsko smučarsko društvo „Dragan Radosavljević“ iz Zaječara, u okviru nacionalnog programa „Mladi su Zakon“ a pod pokroviteljstvom Ministarstva omladine i sporta, u saradnji sa resurs centrom Odred izviđača „Đorđe Simeonović“.


BiH: Akcija 'Kruna', uhapšeno osam osoba\nOsam osoba je jutros uhapšeno na području Banja Luke, Gradiške i Sanskog Mosta u okviru akcije "Kruna" zbog nedopuštene trgovine identitetima građana Bosne i Hercegovine i falsifikovanja javnih isprava za potrebe pripadnika organiziranih kriminalnih skupina.\nAkciju privođenja i hapšenja od ranih jutarnjih sati provode pripadnici Ministarstva unutrašnjih poslova (MUP) Republike Srpske.\nPrema navodima iz Tužilaštva BiH, osumnjičeni su od maja 2013. godine na području Banja Luke i opština Gradiška i Srbac te šireg područja zapadne i sjeverne BiH, neovlašteno prodavali lične podatke državljana BiH koji su zakonom zaštićeni.\nOni su lične podatke građana BiH koji su sadržani u ličnim kartama i pasošima prodavali njima poznatim inostranim državljanima za potrebe izrade krivotvorenih dokumenata, a pretpostavlja se da se radi o pripadnicima kriminalnih grupa i klanova iz Srbije, Hrvatske, Crne Gore, Slovenije i Bugarske koji se dovode u vezu s izvršenjem najtežih kaznenih djela iz oblasti organizovanog kriminala.\nNa taj način su pravljeni lični dokumenti sa stvarnim podacima bh. građana, a kojima su se koristili počinitelji najtežih kaznenih djela. U okviru navedene akcije, uhapšena je i jedna službenica policijskih struktura, osumnjičena da je pomagala u izradi i dobijanju ovakvih dokumenata.\nOsam osumnjičenih osoba tim putem je nezakonito steklo imovinsku korist od više desetina hiljada konvertibilnih maraka, čime su nanijeli ogromnu štetu građanima BiH čiji su podaci zloupotrijebljeni.


Obuka za rad na novom Portalu javnih nabavki | IEP 2021\nVebinarRestriktivni postupak i okvirni sporazum iz otvorenog postupka\nInstitut za ekonomiju i pravo organizuje još jedan vebinar u seriji posvećen radu na novom Portalu javnih nabavki. Novi portal je neodvojivi deo svakog postupka javne nabavke koji će se sprovoditi po važećem Zakonu o javnim nabavkama i biće velika pomoć u radu na poslovima javnih nabavki za sve one koji pravilno savladaju njegovu upotrebu. Očekivani ishod vebinara je da će svi učesnici biti temeljno upoznati sa svim koracima neophodnim za uspešnu pripremu, sprovođenje i realizaciju postupka na Portalu. Obuka za rad na novom Portalu javnih nabavki\nVebinar je namenjen ponuđačima, naručiocima, licima odgovornim za javne nabavke, direktorima, vlasnicima kompanija i svima koji učestvuju u postupku javnih nabavki i zainteresovani su za primenu novog Zakona.\nOvoga puta je fokus vebinara na restriktivnom postupku kao i okvirnom sporazumu iz otvorenog postupka. Obuka za rad na novom Portalu javnih nabavki\nCilj nam je da učesnike detaljno upoznamo sa svim koracima i njihovim redosledom u postupcima koji će se sprovoditi po novim pravilima. Proći ćemo zajedno od odluke o sprovođenju postupka, do objavljivanja obaveštenja o zaključenom ugovoru. Obuka za rad na novom Portalu javnih nabavki\nVidećete da će sa Vašim predavačem, Mladenom Alempijevićem, sve biti jednostavnije. Predavač će sa Vama sagledavati rešenja i odgovarati na Vaša pitanja. Obuka za rad na novom Portalu javnih nabavki\nPraktična obuka: Korak po korak kroz restriktivni postupak na novom portalu\nPraktična obuka: Korak po korak kroz okvirni sporazum iz otvorenog postupka


Tender za Autobusku stanicu u bloku 42 - Gradjevinarstvo.rs\n11.02.2016. | Beobuild\nJedan od važnih preduslova za razvoj savskog priobalja jeste između ostalog i izmeštanje glavne autobuske stanice na Novi Beograd. Buduća lokacija autobuske stanice je novobeogradski blok 42, a idejno rešenje projekta izabrano je na međunarodnom konkursu održanom 2014. godine. Izabran je rad tima „Proaspekt“ koga su činili poznate beogradske arhitekte Milan i Vladimir Lojanica sa svojim saradnicima. Urbanističko rešenje bloka 42 podrazumeva integraciju autobuske i železničke stanice uz izgradnju pratećih komercijalnih i poslovnih sadržaja. Na osnovu izabranog rešenja urađen je nacrt plana detaljne regulacije i taj dokumet je do kraja februara na javnom uvidu u zgradi Gradske uprave grada Beograda.\nParalelno sa uvidom plana detaljne regulacije raspisan je i tender za „nultu“ fazu gradnje, odnosno podizanje privremene stanične zgrade u okviru aneksa autobuske stanice. Prema idejnom rešenju aneks je vezni koridor između objekata autobuske i železničke stanice, koji bi se nalazio ispod konstrukcije UMP-a. Tender koji je raspisan podrazumeva izgradnju tog aneksa, ali prilagođenog za funkciju privremene autobuske stanice.\nSam aneks je prizemni objekat od 1.400 kvadrata bruto prostora, a u okviru njega biće obezbeđene osnovne putničke usluge i prateći sadržaji u okviru tri funckionalne celine: ulazni prostor-hol sa čekaonicom, kafeom, restoranom i lokalom (kiosk); administrativni deo koji se sastoji od pulta za prodaju karata, dva sanitarna čvora, kafe kuhinje, šest kancelarija sa dve prostorije kojima nije precizirana namena; i treća celina je prostor za garderobne ormariće iz kojeg se ulazi u dva nezavisna sanitarna čvora za posetioce. Autobuska stanica služiće kao novi terminus „Laste“, ali samo kao nekakvo privremeno rešenje. Kada se bude krenulo u gradnju staničnog kompleksa, aneks bi bio adaptiran i povezan sa susednim funkcijama. Tender u tom smislu traži stilsko prilagođavanje glavnom objektu iz konkursnog rešenja i mogućnost kasnije integracije.


Do kraja 2020. znatno podmlađen vozni park: GSP kupuje još 30 autobusa, klima, wifi, video nadzor...\nOvi autobusi su na CNG gas, niskopodni, sa klima uređajima\nGradski prevoz u Novom Sadu će biti bogatiji za još 30 solo mercedesovih autobusa za šest meseci, saznaje 021.rs.\nMeđutim, ovo je samo delimično uspeo tender, jer je bila predviđena kupovina 50 novih autobusa, ali GSP nije dobio ispravne ponude za 20 zglobnih autobusa i ta nabavka će morati da se ponovi.\nŠto se tiče 30 autobusa, njih će po ceni od 682.254.694,8 dinara bez PDV-a u roku od 180 dana odnosno šest meseci od potpisivanja ugovora isporučiti "Star Import" iz Beograda, koji je generalni zastupnik Mercedesa.\nNa tenderu je bila i ponuda preduzeća "Buses and Coaches" iz Beograda, koje je nudilo turske autobuse firme "Otokar Otomotiv VE Savinma Sanayl A.S.", ali je odbijena jer ova firma nije imala svu dokumentaciju.\nOvi autobusi su na CNG gas, niskopodni, sa klima uređajima, mehaničkim rampama, wi-fi ruterima i video nadzorom. Izvesno je da je u pitanju ista vrsta autobusa kao još 13 koji do Nove godine treba da stignu u Novi Sad, a na osnovu nabavke koju je još u maju obavio GSP.


Prevoz dece do sada je bio uopšteno uređen Zakonom o bezbednosti u saobraćaju, a novi pravilnik, koji stupa na snagu 1. septembra, propisuje važne detalje kako se najmlađi putnici mogu prevoziti, bez obzira na to da li se radi o školskoj ekskurziji ili o odlasku dece iz nekog sportskog kluba ili kulturno-umetničkog društva na takmičenje ili organizovane grupe dece na letovanje.\nTo je naročito bilo potrebno zbog velikog broja slučajeva prethodnih godina, gde su decu vozili pijani vozači, pokvareni i nesigurni autobusi... Tako će, bar ako bude dosledno primenjivan, pravilnik sprečiti da se ponavljaju situacije kao što je bila ona sa mladim karatistima iz Beograda po koje je na put do Banjaluke došao autobus sa probušenom gumom, pa je put kasnio, a čim su krenuli, pukao je kaiš na motoru.\nDa ne pominjemo ekstremne slučajeve, kao što je bio primer đaka iz Prijepolja koji su krenuli na takmičenje u Novi Pazar, a po njih je došao vozač koji je bio pod dejstvom alkohola.\nPrema novom pravilniku, sva vozila za organizovani prevoz dece moraće da imaju potvrdu o tehničkoj ispravnosti koja nije starija od 30 dana. Možda i najvažniji uslovi za bezbednost dece na točkovima odnose se na vozača pa tako član 3 pravilnika, između ostalog, kaže: "Obavljanje organizovanog prevoza dece vrši se autobusom kojim upravlja vozač koji je 1) psihofizički sposoban da bezbedno upravlja vozilom; 2) poseduje i nosi sa sobom fotokopiju lekarskog uverenja o sposobnosti za vozača koje nije starije od godinu dana; 3) najmanje tri godine poseduje važeću vozačku dozvolu odgovarajuće kategorije".\nNišta manje značajna novina tiče se načina na koji će deca sedeti u vozilu tokom vožnje.\n"Obavljanje organizovanog prevoza dece ne sme započeti ukoliko sva deca nisu propisno vezana sigurnosnim pojasom", stoji u članu 5 pravilnika.\nTo praktično znači da se deca neće više voziti u autobusima koji nemaju sigurnosni pojas na svim sedištima.\nOkanović: Vezivanje pojasa na zadnjem sedištu manje od pet odsto\nInače, autobusi organizovanog linijskog prevoza do škole ili takozvani školski autobusi moraće da budu ofarbani u žutu boju.\nPropisano je i da svi autobusi koji voze decu moraju da imaju klima-uređaj.\nDamir Okanović iz Komiteta za bezbednost saobraćaja pozdravlja donošenje ovog pravilnika.\n- To je prvi akt kojim se uređuje organizovani prevoz dece i to je veliki korak napred. S tim što postoji prostor da se pravilnik postepeno unapređuje kako u pogledu karakteristika vozila, tako i u pogledu kvaliteta vozača. To znači da bi mogli da se postave dodatni uslovi u pogledu starosti vozila i sistema bezbednosti, odnosno da se od vozača traži da nije osuđivan za teže saobraćajne prekršaje - ističe Okanović.\nKako kaže, obavezno korišćenje pojaseva na svakom sedištu je posebno značajno.\n- Do sada su mnoge škole i organizatori prevoza dece pokušavali da uštede tako što su, recimo, za 80 mališana koristile samo jedan autobus, pa je po troje dece sedelo na dva sedišta. To je sada iskorenjeno uvođenjem obaveznog korišćenja pojasa na svakom sedištu - objašnjava Okanović.\nPrevoznici traže odlaganje\nPoslovno udruženje drumskog saobraćaja "Srbijatransport" poslalo je pisani zahtev ministarki saobraćaja Zorani Mihajlović da se primena pravilnika o načinu obavljanja organizovanog prevoza dece odloži.\n- Stav je da se poseban linijski prevoz, odnosno svakodnevni prevoz dece od kuće do škole i obrnuto, na rutama do 50 kilometara, gde su gradsko-prigradski uslovi saobraćaja i gde se uglavnom koriste gradske ulice ili saobraćajnice lokalnog, odnosno regionalnog karaktera, ne treba stavljati u isti koš sa vanlinijskim prevozom koji se obavlja ad hok na dužim relacijama (ekskurzije, nastave u prirodi), većim prosečnim brzinama - stoji, između ostalog, u zahtevu "Srbijatransporta" koji smatra da je "nužno izvršiti određene korekcije i promene kako bi se postigao pun efekat uz minimalne troškove poslovanja prevoznika".


OŠTAR TON IZ MOSKVE: Rusija se priprema za najgori scenario u sukobu sa Evropskom Unijom - Afera\nAFERE NASLOVNICE SVET\nOŠTAR TON IZ MOSKVE: Rusija se priprema za najgori scenario u sukobu sa Evropskom Unijom\n21. фебруара 2021. 21. фебруара 2021. Gradiša Katić\t0 Comments\nStručnjak Fjodor Lukjanov komentarisao je oštar način komunikacije ruskog ministra spoljnih poslova Sergeja Lavrova tokom sastanka sa evropskim kolegom Žozepom Borelom.\nU poslednje vreme može se uočiti spremnost ruskih diplomata da oštrije brane interese svoje zemlje na međunarodnoj sceni.\nUpečatljiv primer ovoga bio je sastanak šefa diplomatije Evropske unije Žozepa Borela sa ruskim ministrom spoljnih poslova Sergejem Lavrovom tokom kojeg je ruski predstavnik prilično oštrim tonom objasnio svom inostranom kolegi neprihvatljivost mešanja u unutrašnje stvari Rusije.\nPored toga, ruski diplomata je ukazao na spremnost Rusije da razvija odnose sa EU u najgorem slučaju, sve do prekida odnosa.\nEkspert je podsetio da je Lavrov ranije vršio slične napade na zapadne saveznike, a sudeći po tome što je potparol ruskog predsednika tada pokušao da „donekle smanji intenzitet“, ne treba računati na brzo pogoršanje odnosa sa EU. Međutim, oštar ton ruskog ministra zapravo je postao signal za Brisel.\n„Ovo nije emocionalni ispad. Ovo je upozorenje povezano upravo sa predstojećom raspravom o sankcijama. Demonstracija ozbiljnosti namera ruske strane“, rezimirao je Lukjanov.\nRuski eksperti u analizama ovog slučaja navode da je Moskva došla do tačke kada je moć Rusije evidentna, kako na vojnom planu kao trenutno najjača vojna sila na svetu, tako i na ekonomskom kao zemlja koja je lagerovala enormne količine zlata kao i izgradnjom energetske infrastrukture ka Kini i drugim zemljama istoka.\nEksperi ističu, da Rusija neće više uzmicati čak ni taktički jer ima strahoviti vojni potencijal.\n← OVO JE POSLEDNJA KOLUMNA ĐOKE BALAŠAVEĆA: Kad budete prebrojavali godine mog života…\nMilioni ljudi ne mogu da dobiju refundaciju za letove otkazane zbog pandemije →\n12. марта 2017. Srećko Milovanović\t0\nKO BI TO REKAO: Čuveni srpski roker direktan potomak Gavrila Principa!\n9. јуна 2020. 9. јуна 2020. Srećko Milovanović\t0\n20. августа 2019. 20. августа 2019. Srećko Milovanović\t0


Prevare u poslovanju ne smiju biti tabu tema - Banjaluka Live - Najnovija dešavanja\nPrevare u poslovanju ne smiju biti tabu tema\nDarko Lakić, rukovodilac sektora finansijskog savjetovanja u “Deloitte” d.o.o. Banjaluka, rekao je da je ovogodišnje istraživanje među oko hiljadu studenata…\nDarko Lakić, rukovodilac sektora finansijskog savjetovanja u “Deloitte” d.o.o. Banjaluka, rekao je da je ovogodišnje istraživanje među oko hiljadu studenata pokazalo da njih četiri od pet ima vrlo nizak ili nizak nivo povjerenja u institucije u javnom sektoru u pogledu borbe protiv korupcije.\n“Smanjivanje nivoa prevara i korupcije je u direktnoj vezi s rastom ekonomije, odnosno životnog standarda građana”, rekao je Lakić.\nOn ističe da bi pandemija virusa korona mogla podstaći domaća preduzeća da na drugi način traže podršku u finansijskom i operativnom restrukturiranju, što bi moglo dovesti do većeg spajanja ili partnerstva sa strateškim ili finansijskim investitorima.\nGovoreći o javnom sektoru, Lakić je rekao da je jedan od nužnih preduslova za reformu tog sektora izrada socijalne karte, gdje bi socijalnu podršku kroz različite vidove davanja, ali i kroz socijalne cijene javnih usluga, dobijali samo oni kojima je ta podrška neophodna.\nNN: Uskoro će biti obilježena globalna inicijativa posvećena podizanju svijesti o prevarama u poslovanju. O čemu se zapravo radi?\nLAKIĆ: U trećoj sedmici novembra obilježava se globalna inicijativa posvećena podizanju svijesti o prevarama u poslovanju (eng. Fraud Awareness Week – FAW). Ovu inicijativu je 2000. godine pokrenulo Udruženje sertifikovanih istraživača prevara, najveća globalna organizacija za borbu protiv prevare i korupcije, s ciljem podizanja svijesti o značaju borbe protiv finansijskog kriminala, prevare i korupcije. Svake godine u istom periodu stotine organizacija širom svijeta kroz organizaciju različitih događaja obilježavaju Međunarodnu sedmicu podizanja svijesti o prevarama. Ovu globalnu inicijativu od prošle godine podržava i obilježava “Deloitte” u Bosni i Hercegovini. Za razliku od prošle godine, kada je u nekoliko dana održano osam okruglih stolova i konferencija s preko 400 učesnika, ove godine se, zbog situacije u kojoj se nalazimo, konferencija održava 17. i 18. novembra preko online platformi. “Deloitte” inicijativu i ove će godine podržati značajan broj partnera, među kojima su EBRD, MMF, UNDP, Svjetska banka, “Transparency International”, kancelarije za javnu reviziju, ekonomski fakulteti u Sarajevu, Istočnom Sarajevu, Banjaluci itd.\nNN: Šta kažu istraživanja kada je riječ o korupciji i uopšte prevarama u poslovanju?\nLAKIĆ: Kao i prethodne, i ove godine sprovedeno je online istraživanje o percepciji studenata o prevari i korupciji u BiH, u kome je učestvovalo njih oko hiljadu. Istraživanje je, između ostalog, pokazalo da studenti imaju percepciju da je kod nas duboka ukorijenjenost ideje o prevari kao nužnom zlu za napredovanje, sticanje prednosti ili pristup elementarnim uslugama koje su inače formalno dostupne i besplatne. Istraživanje je, takođe, pokazalo da čak četiri od pet ispitanih studenata ima vrlo nizak ili nizak nivo povjerenja u institucije u javnom sektoru u pogledu borbe protiv korupcije.\nNN: Gdje je onda rješenje i kako doći do toga da imamo manje korupcije?\nLAKIĆ: Korupcije i prevare ima svuda, ali je ključno da institucije, prije svega pravosuđe, zatim istražni organi, regulatori, javni revizori itd. efikasno identifikuju i kažnjavaju pojave prevare i korupcije. Takođe, potencijal tehnologije se mora uzeti u obzir, jer različiti IT alati mogu pomoći u rješavanju slučaja prevara i korupcije u poslovanju. “Deloitte” posljednjih godina razvija uslugu koja se tiče forenzičkih finansijskih istraga, koje se upravo bave istragom i prevencijom prevara i time dajemo dodatan doprinos otkrivanju i smanjivanju korupcije. Smanjivanje nivoa prevara i korupcije je u direktnoj vezi s rastom ekonomije odnosno životnog standarda građana.\nNN: Gdje ima više prevara i korupcije – u privatnom ili javnom sektoru?\nLAKIĆ: Pokušaji prevare ili korupcije se dešavaju svugdje, pa i u privatnim preduzećima, ali rekao bih da je u javnom sektoru viši nivo tolerancije. Revizije koju sprovode službe za reviziju javnog sektora, između ostalog, procjenjuju da li se primjenjuju propisi, da li se sredstva koriste za odgovarajuće namjene, zatim se ocjenjuje finansijsko upravljanje, funkcija interne revizije, sistem internih kontrola itd. Pored toga, revizije učinka koje sprovode službe za reviziju javnog sektora bi trebalo da daju odgovor na pitanje da li se u javnom sektoru rade pravi poslovi i da li se ti poslovi rade na pravi način. Sve nabrojano ima važnu ulogu u prevenciji i otkrivanju prevara i korupcije u javnom sektoru i zbog toga je uloga revizije javnog sektora jedna od ključnih tema ovogodišnje “Deloitte” inicijative posvećene podizanju svijesti o prevarama u poslovanju.\nNN: Koliko je situacija u vezi s pandemijom uticala na poslovanje privatnih preduzeća u BiH?\nLAKIĆ: O uticaju pandemije na poslovanje preduzeća se može govoriti s više aspekata, ali osvrnuću se na mogućnosti većeg broja spajanja i preuzimanja preduzeća nakon pandemije, jer mi se čini da o tome nema riječi u javnosti. S jedne strane, nakon pandemije jedan broj preduzeća očekuje operativno i finansijsko restrukturiranje da bi se prilagodili očekivanim promjenama u načinu poslovanja. Sa druge strane, moguće da tradicionalno eksterno finansiranje kroz kredite neće biti dovoljno, jer će bankarski sektor imati veću averziju prema potencijalno rizičnim plasmanima. U takvim uslovima domaća preduzeća će biti podstaknuta da na drugi način traže podršku u finansijskom i operativnom restrukturiranju, što bi moglo dovesti do većeg broja spajanja ili partnerstava sa strateškim ili finansijskim investitorima. Takođe, nevezano za uticaj pandemije, jedan broj preduzeća koja su osnovana devedesetih ili početkom vijeka će biti na raskrsnici, jer će doći do smjene generacije vlasnika u rukovođenju kompanijom ili će biti primorane da traže strateškog ili finansijskog partnera. Zbog složenog procesa spajanja i preuzimanja važno je da domaće kompanije na vrijeme prepoznaju potrebu i da ozbiljno pristupe tom procesu, uz podršku konsultantskih kuća, koje im mogu pomoći da nađu adekvatne partnere i time povećaju konkurentnost i vrijednost kompanije.\nNN: Šta je potrebno preduzeti kako bi se pomoglo privredi u uslovima pandemije?\nLAKIĆ: Nedavno je održana sjednica Ekonomskog savjeta Unije udruženja poslodavaca Republike Srpske i kao član Ekonomskog savjeta mislim da su mjere koje predlaže Unija poslodavaca važan preduslov za neophodne ekonomske i socijalne reforme. Nadam se da će nadležni nivoi vlasti iznaći rješenje da prihvate i implementiraju te mjere, a tiču se prije svega smanjivanja fiskalnih i parafiskalnih opterećenja na poslovanje preduzeća. U okviru tih mjera razgovarano je o ideji, koja je bila dio Reformske agende u BiH prije nekoliko godina, u vezi sa smanjivanjem zbirne stope doprinosa za poslodavce kroz smanjenje doprinosa za zdravstvo i djelimično finansiranje zdravstva iz veće stope PDV-a, kako bi se došlo do povećanja neto plata. Dakle, smanjivanjem doprinosa za zdravstvo omogućilo bi se povećanje neto plate svim zaposlenima, bez dodatnih opterećenja poslodavaca. Svakako da bi tome morala prethoditi analiza odnosa potencijalnog prosječnog rasta neto plate i prosječnog rasta troškova života zbog potencijalno veće stope PDV-a. Takođe, manje oporezivanje utiče i na manju evaziju i isplaćivanje dijela plata na crno, što bi dodatno doprinijelo rastu direktnih poreskih prihoda.\nDruge predložene mjere se odnose na modernizaciju obrazovnog sistema u skladu s potrebama tržišta rada i nužno potrebne mjere za zaustavljanje loših demografskih trendova. Efikasniji i efektivniji javni sektor će nakon korona virusa biti još aktuelnija tema, jer će poreski obveznici biti dodatno osjetljiviji na neefikasno upravljanje javnim resursima. Jedan od nužnih preduslova za reformu javnog sektora je izrada socijalne karte, gdje bi socijalnu podršku kroz različite vidove davanja, ali i kroz socijalne cijene javnih usluga, dobijali samo oni kojima je ta podrška neophodna.\nBANJALUKA – Šestočlana porodica Kuzmanović iz Ulice Đure Damjanovića u banjalučkom naselju Lauš već danima je u strahu zbog klizišta,…\nPoboljšano zdravstveno stanje Radojičića – Virus korona\nBANJALUKA – Zdravstveno stanje gradonačelnika Banjaluke Igora Radojičića je poboljšano, rečeno je Srni u Univerzitetskom kliničkom centru (UKC) Republike Srpske….\nObustava saobraćaja u Banjaluci zbog proslave Nove godine\nBANJALUKA – U centru Banjaluke od sutra će biti obustavljen saobraćaj zbog predstojećih novogodišnjih koncerata koji će biti organizovani na…\nBanjalučani izabrali najuređenije dvorište\nBANJALUKA – Građani Banjaluke izabrali su najuređenije dvorište i prostor zajednica etažnih vlasnika na području svog grada. Prema glasovima, koji…\nIzgradnja kružnog toka na Laušu: Ili obustava saobraćaja, ili …


Podgorica: Policija spriječila novo protestno okupljanje\nCrnogorska policija je razbila novi pokušaj pristalica Demokratskog fronta da se okupe ispred sjedništa Skupštine Crne Gore, nakon što je rano u subotu ujutro prekinut dvadesetodnevn protest opozicionog Demokratskog fronta (DF) u Podgorici.\nNakon jutrošnje akcije, u kojoj je povrijeđeno više demonstranata i šest policajaca i uhapšeno desetak osoba među kojima su i poslanici, novi protestni skup i šetnju do Parlamenta najavio je lider NOVE Andrija Mandić.\nKolona demonstranata je krenula ka Skupštini ali ih je u blizini dočekao kordon policije koji je demonstrante razbio u nekoliko grupa bacajući šok bombe, suzavac i ispaljujući gumene metke. U tom sukobu je uhapšeno više osoba, razbijeno je nekoliko izloga, a lideri DF Nebojša Medojević i Branko Radulović su zadobili udarce.\nKolona demonstranata se potom okupila na glavnom Trgu Slobode, odakle su krenuli ka sjedištu NOVE u Hercegovačkoj ulici. Radulović je pozvao demonstrante da se raziđu i zakazao novo okupljanje za nedjelju. Policija, opremljena sredstvima za razbijanje demonstracija je još jedan sat patrolirala centrom Podgorice, ali novih nemira nije bilo.\nOvome je prethodilo hapšenje pripadnika Pokreta za neutralnost Marka Milačića i Vladislava Dajkovića i profesora Vladimira Božovića, koji su organizovali drugi protest zbog intervencije policije nad liderima Demokratskog fronta.\nMediji u Crnoj Gori prenose da policija neće dozvoliti neprijavljena okupljanja u Podgorici i u drugim gradovima.\nVIDEO: Policija u Podgorici prekinula demonstracije DF\nNakon razbijanja protesta u ranim jutarnjim satima, komunalna policija je potom kamionima i bagerima uklonila nekoliko stotina postavljenih šatora na bulevaru ispred Skupštine i binu sa razglasom.\nDemokratski front je nazvao akciju policije brutalnim policijskim nasiljem protiv mirnih demonstranata, a oštrim saopštenjima su se obratili javnosti i druge opozicone stranke.\nPodsjetimo, dvadesetodnevni protesti Demokratskog fronta pred sjedištem Skupštine Crne Gore prekinuti su intervencijom više stotina policajaca opremljenih za razbijanje demonstracija u subotu ujutro u 6 časova, kada je pred sjedištem Skupštine bilo najmanje demonstranata. Jedan broj demonstranata je pružio otpor namjeri policije da ih skloni sa ulice, zbog čega je došlo do sukoba sa policijom.\nU sukobu sa policijom, više demonstranata je povrijeđeno među kojima je i Milan Knežević predsjednik Demokratske narodne partije koji je bio nekoliko sati u Urgentnom centru, a potpredsjednik Skupštine Branko Radulović je takođe udaren.\nMediji navode da je među pretučenima i urednik portala IN4S, Gojko Raičević, koji, prema objavljenom snimku, nije pružao otpor prilikom hapšenja.\nSlaven Radunović izlazi iz zgrade suda, Podgorica, foto: Savo Prelević\nPosljednje informacije govore da je šest policajaca povrijeđeno. Tokom akcije policije uhapšeno je jedanaest osoba, a među kojima su poslanici Slaven Radunović i Vladislav Bojović. Policija u civilu je uhapsila novinara dnevnog lista "Dan" Dražena Živkovića koji je snimao događaj.\nPolicija je blokirala kompletan centar grada, odnosno okolne ulice, zbog čega dva sata nikome nije bio dozvoljen prilaz mjestu događaja. Komunalne službe su potom kamionima i bagerima uklonili sav mobilijar, odnosno nekoliko stotina postavljenih šatora na bulevaru i binu sa razglasom.\nInače, protesti Demokratskog fronta su trajali dvadeset dana, a njihovi uslovi za prekid demonstracija bio je ostavka Vlade Mila Đukanovića i formiranje prelazne Vlade koja bi organizovala poštene izbore. Skupovi su održavani bez incidenata.\nU prvom saopštenju za javnost predsjedništvo DF je ocjenilo da je režim Mila Đukanovića odlučio da uđe u poslednju, nasilnu fazu odbrane sopstvenog diktatorskog vladanja.\n"Predsjedništvo DF-a razmatra sve raspoložive opcije odgovora na režimsku policijsku brutalnost. Brutalnim policijskim nasiljem Milo Đukanović je Crnu Goru doveo na samu ivicu građanskog rata i jasno poslao poruku da je spreman da svim sredstvima brani svoju diktatorsku vlast", kaže se na kraju saopštenja DF-a. Poslanici ostalih opozicionih partija su veoma oštro osudili akciju policije.\n(Podgorica nakon policijske akcije, RSE/Foto: Savo Prelević)\nPodgorica nakon policijskog uklanjanja protesta DF\nViše stotina policajaca je upotrebom sile prekinulo dvadesetodnevne proteste opozicionog Demokratskog fronta (DF) u Podgorici. Epilog razbijanja demonstranata je - da je više povrijeđenih demonstranata i šest policajaca, a uhapšeno je desetak osoba među kojima su i poslanici. RSE/Foto: Savo Prelević\nNezavisni poslanici Mladen Bojanić i Obrad Gojković su ocjenili da je, brutalnom akcijom probrane partijske policije ubijena Skupština čije poslanike biju i hapse.\nPoslanik Demosa Goran Danilović je rekao da akcija policije sramna i mafijaška, predstava moći u nemoćnoj državi i predstava snage jedne korumpirane vlasti.\nPredsjendik SNP-a Srđan Milić je policijski napad na protestante nazvao brutalnim napadom organizovane kriminalne grupe, obučene u policijske uniforme.\n"Nepostojanje naloga, prekoračenje sile, mučki i podli napadi na poslanike i narod predstavljaju stvarnu sliku sistema u kojem živimo", saopštio je Milić naglašavajući da je došlo do prekoračenja ovlašćenja za šta se neće moći izbjeći odgovornost.\n(RSE/Foto: Srđan Janković)\nPolicija prekinula demonstracije u Podgorici\nIntervencijom crnogorske policije u subotu ujutro u 5 časova udaljeni su demonstranti opozicionog Demokratskog fronta koji su prethodnih dvadeset dana protestovali na Bulevaru Svetog Petra Cetinjskog ispred sjedišta Skupštine Crne Gore. Komunalna policija je potom kamionima i bagerima uklonila sav mobilijar, odnosno nekoliko stotina postavljenih šatora na bulevaru, binu sa razglasom, krevete i stolice.\nU međuvremenu, poslanik DF-a Slaven Radunović je pušten iz policije i suđenje mu je u Sudu za prekršaje zakazano za 26. oktobar.\nGrađanski pokret Ujedinjena reformska akcija (URA) osudio je nasilno razbijanje protesta DF-a u subotu ujutro, ocjenjujući da je upotreba sile bila nepotrebna, a odluka vlasti da je upotrijebi izaziva zabrinutost.\n"Hapšenje i prebijanje novinara je nedopustivo ugrožavanje slobode medija u zemlji čija se vlast deklarativno zalaže za evropske i evroatlantske vrijednosti", saopšteno je iz URA.\nOglasila se i Mitropolija SPC u Crnoj Gori koja je najoštrije osudila, kako je rečeno, nasilnu policijsku akciju nad nenaoružanim civilima.\nUprava policije je saopštila da je lakše povrijeđeno šest policajaca, a da je do intervencije policije došlo zbog narušavanja javnog reda i mira, napada na policijske službenike koji su se u međuvremenu dogodili.\nU policijskom saopštenju se navodi da su se učesnici skupa oglušili o upozorenja, pozive i naređenja, da su osim pasivnog pružali aktivni otpor, te da je došlo do probijanja policijskih kordona vozilom kao i napada na policijske službenike.\nPolicija saopštava da je privedeno 11 osoba.\n"Prilikom privođenja ovih lica policijski službenici su, radi savlađivanja aktivnog otpora i napada, budući da su se za to stekli zakonski uslovi, upotrijebili sredstva prinude – fizičku snagu i sprej", navodi se u saopštenju.


Hapšenja zbog vožnje pod dejstvom alkohola i droge - juGmedia\nNa teritoriji Pirotskog okruga u poslednjih pet dana policajci su uhapsili nekoliko osoba zbog vožnje pod dejstvom alkohola i droge. U okolini Bele Palanke iz saobraćaja je isključen šetrdresetšestogodišnji vozač koji je imao 2,99 promila alkohola u krvi.\nU ovoj opštini je otkriven još jedan ovakav prekršaj. Četrdesetdvogodišnji vozač upravljao je vozilom sa 1,38 promila alkohola u krvi, navodi se u saopštenju Policijske uprave Pirot.\nU Pirotu su sankcionisane dve osobe koje su vozile sa 2,23 odnosno 1,93 promila alkohola u krvi. Na području Pirota iz saobraćaja je isključen i dvadesetjednogodišnjak koji je vozio sa probnom dozvolom pod dejstvom marihuane i hašiša.


O Burchu - International Burch University\nNajbolji privatni univerzitet u Bosni i Hercegovini\nInternacionalni Burč univerzitet (IBU) osnovan je 2008. godine u Sarajevu, glavnom gradu Bosne i Hercegovine, sa ciljem da pruži jedinstvenu priliku preispitivanja ideje modernog univerziteta i formulira nacrt budućnosti. Odlukom Ministarstva obrazovanja Kantona Sarajevo nastavni proces je započeo prema Bolonjskom sistemu obrazovanja (3+ 2+3) u potpunosti na engleskom jeziku, u okviru tri fakulteta.\nBurč univerzitet je započeo svoj rad sa odlučnom misijom: „Unaprijediti učenje i transformirati živote“. Sada se Univerzitet trudi da se uspješno prilagodi potrebama studenata ulaganjem u objekte svjetske klase za podučavanje, učenje, istraživanje i rekreaciju. Uz neke od najkvalitetnijih metoda podučavanja i istraživanja, te najšire ponude akademskih predmeta, mi ćemo biti prepoznati kao jedan od vodećih univerziteta u regiji.\nIBU je član Stirling Education grupacije, dobro poznate u Bosni i Hercegovini po uspjehu koji studenti pokazuju sudjelujući u raznim edukativnim takmičenjima na federalnom, državnom i međunarodnom nivou. Stirling Education nudi obrazovanje u sedam ustanova na nivou osnovne škole, srednje škole i univerziteta u Tuzli, Bihaću, Zenici i Sarajevu.


Repertoar - Tamburaši Adio\nTamburaški orkestar “Adio” ima veliki i šarenolik repertoar pesama i muzike, a to govori sve o našem kvalitetu stečenim kroz dugogodišnje iskustvo. Mnogo godina se bavimo ovim poslom, a to je istančalo u nama osećaj za pravljenje pravog štimunga i odgovarajuće atmosfere. Vremenom, stekli smo veštinu i talenat da u pravom trenutku odaberemo i zasviramo pravu pesmu i sve prisutne dirnemo u srce i dušu. Za ovo smo postali pravi eksperti u šta se uvek možete uveriti i sami.\nTitelski tamburaški orkestar “Adio” je sačinjen od šest vrsnih muzičara i pevačkih vokala, koji će uvek biti prava atrakcija na svakoj vašoj zabavi. Više od 25 godina naš tamburaški ansambl prikazuje jedinstveni, energični i atraktivni muzički program, protkan dobrim zvukom, vrhunskim pevanjem i raznolikim repertoarom koji ide od tamburaških pesama preko narodnih I evergreen hitova do EX-YU pop rock obrada.\nNaš tamburaški orkestar u svom repertoaru ima skoro ceo opus pesama i muzike Zvonka Bogdana i Janike Balaža, kao i pesme Miroslava Ilića, Tozovca, Predraga Gojkovića Cuneta, Silvane Armenulić, Tome Zdravkovića, Mitra Mirića, Merime Njegomir, Luisa, Hašima Hučuka – Hokija, Nedeljka Bilkića, Marinka Rokvića, Harisa Džinovića, Mostar Sevdah Reuniona, Safeta Isovića, Halida Bešlića i mnogih drugih najvećih estradnih umetnika sa svih naših sadašnjih i nekadašnjih prostora. Teško je zamisliti bilo koju svadbu, zabavu, proslavu ili žurku, a da se ne čuju pesme ovih poznatih izvodjača.\nOsim narodne muzike, naš ansambl svira i mnoge tamburaške obrade pesama Djordja Balaševića, Riblje Čorbe, Zdravka Čolića, YU grupe, Pro Arte-a, Generacije 5, Indexa, Električnog Orgazma kao i mnoge druge obrade pop i rock hitova sa ovih naših prostora adaptirane za izvodjenje od strane tamburaškog benda čak rizikujući da malo tvrđim zvukom dovedemo atmosferu do usijanja – naravno ako vi to želite.\nOd muzičke opreme, pored instrumenata, posedujemo i vrhunske bežične setove za ozvučenje, tako da kvalitetnim zvukom jednako uveseljavamo 20 ili 300 i više gostiju. Uvek smo spremni da dobrom svirkom ulepšamo doček ili skup svatova, ali i svaku drugu vrstu proslava, kao što su krštenja, rodjendani, svečani ručkovi, korporativni događaji i slično. Naš kontakt sa gostima je uvek neposredan i opušten, tako da svaki naš nastup sa lakoćom pretvaramo u dogadjaj za pamćenje sa nezaboravnom atmosferom.\nTamburaški bend “Adio” je svestran i jedinstven muzički ansambl, koji će svakoga oduševiti i svojim nastupom stvoriti dobru atmosferu na svakoj vašoj proslavi, zabavi, rodjendanu ili svadbi. Naš ogromni repertoar je prvenstveno koncipiran kao muzika za svadbe, sastavljen uglavnom od veselih i svima poznatih tamburaških pesama, ali daleko od toga da te pesme nisu adekvatne i za svaki drugi vid proslave. Odlična interpretacija, harizma, šarm, lepi maniri, uvek prisutan osmeh i vrhunska oprema su nepobitni razlozi zbog kojih je tamburaški ansambl “Adio” najtraženiji orkestar za svadbe i zabave na ovim prostorima.\nSvi članovi Tamburaškog orkestra “Adio” su licencirani muzičari sa licencama izdatih od strane prestižnih muzičkih udruženja tako da se na vašoj proslavi možete potpuno opustiti bez bojazni da može iskrsnuti problem sa nadležnim službama. Ukoliko je potrebno na vaš zahtev možemo vam pre angažmana staviti na raspolaganje kopije pojedinačnih licenci I članskih karata.


JPMorgan smanjio procjenu rasta američkog BDP-a na 1,75% – Bankar.me\nJanuary 25, 2019 MAKRO, SAD, SVE VIJESTI Leave a comment\n„Ta procjena isključivo odražava smanjenje doprinosa vladinog sektora i ne uključuje nikakve moguće učinke prelijevanja na ekonomske aktivnosti privatnog sektora. Srećom, dosad ta prelivanja djeluju ograničeno”, napisali su analitičari najveće američke banke u osvrtu na situaciju u američkoj ekonomiji.\nBijela kuća i Kongres već mjesecima ne uspijevaju da postignu kompromis po pitanju finansiranja savezne vlade, pa se nastavlja rekordno duga blokada četvrtine američke savezne vlade s oko 800.000 zaposlenih, koja traje već 35 dana.\nEkonomski analitičari već neko vrijeme upozoravaju da bi to moglo naštetiti rastu američke ekonomije u prvom kvartalu.\nOsnovni je prijepor u tome što predsjednik SAD-a Donald Trump želi da se u budžet savezne vlade uključi 5,7 milijardi dolara za finansiranje izgradnje zida na granici s Meksikom, na što demokratski zastupnici u Kongresu ne pristaju.\nPOJMOVIamerička ekonomija američki bdp blokada američke vlade\nPrevious Uzletio Boeingov prototip letećeg automobila\nSljedeći Erste Bank: Dnevni finansijski pregled – 25.01.2019.


"Pobili smo ih sve" - BIGportal.ba\n14 Februara, 2021 14 Februara, 2021 0832\nTurski ministar odbrane Hulusi Akar izjavio je danas da je vojska u jednoj pećini na sjeveru Iraka našla 13 ubijenih državljana Turske koje su oteli Kurdi.\nTo se dogodilo u regionu Gara na severu Iraka kod granice Turske tokom vojne akcije turskih snaga protiv pobunjenika iz Radničke partije Kurdistana (PPK) koji deluju u Turskoj ali se skrivaju u susedstvu.\nMinistar je rekao da iz bezbednosnih razloga nije ranije objavljena informacija o otmici ljudi nađenih mrtvih, i dodao da su pobijeni svi Kurdi koji su bili u pećini. Turske snage su pritom izgubile tri vojnika.\nPo drugim informacijama vlasti Turske, većina mrtvih nađenih u pećini su turski vojnici i policajci oteti u poslednjih šest godina, a dva su civili.\nS druge strane, PKK je objavila da su to bili njeni “ratni zarobljenici” – tursko vojno osoblje i obaveštajci. U turskoj vojnoj akciji u pećini je ubijeno 48 pripadnika PKK, a zarobljena su dvojica, rekao je ministar Akar.\nUz to je vojska bombadovanjem uništila skladiše municije PKK koja je iz te oblasti napadala ciljeve u Turskoj.\nOd 1984. godine, kada je počela pobuna Kurda koji žele da na jugoistoku Turske proglase svoju državu, jer su tamo većina, poginule su desetine hiljada ljudi u Turskoj koja, kao i SAD i Evropska unija, smatra PKK terorističkom organizacijom.


Vest da je M. M. (27) uhapšen u Novom Sadu zbog sumnje da je primorao na polne odnose dečaka starog 16 godina, od koga je potom tražio eksplicitne fotografije, potresla je javnost.\nMladić je žrtvu upoznao preko društvene mreže, a kada je dečak pristao da poseti mladića u njegovom stanu, dogodilo se ono najstrašnije - bio je primoran na seksualni odnos, piše Telegraf.\nIpak, kontakt nisu prekinuli, a momak je od dečaka tražio eksplicitne fotografije. Prema informacijama koje su tada bile dostupne iz istrage, za te fotografije mladić je dečaku plaćao.\nM. M. je optužen za silovanje, prikazivanje, pribavljanje i posedovanje pornografskog materijala i iskorišćavanje maloletnog lica za pornografiju, kao i za korišćavanje računarske mreže ili komunikacije drugim tehničkim sredstvima za izvršenje krivičnih dela protiv polne slobode prema maloletnom licu.


Španija pojačava mere protiv širenja koronavirusa da ne bi prošla kao Italija\nBeta 10. marta 2020. 18:10\nŠpanija, u kojoj se broj zaraženih od novog koronavirusa utrostručio od nedelje, danas je uvela niz mera da bi suzbila širenje epidemije, uključujući zabranu letova iz Italije, fudbalske utakmice bez pubilke, zatvaranje škola.\nSa 1.622 slučaja i 35 umrlih prema najnovijem bilansu, koji je danas u podne saopštilo Ministarstvo zdravlja, Španija spada medju najpogodjenije zemljama koronavirusom u Evropi, iza Italije. U nedelju ona je imala 589 zaraženih.\n„Radimo na tome da ne dodjemo u italijansku sitauciju, sve mere koje preduzimamo su donete sa tim ciljem“, dodao je on.\nItalija, koja je najteže pogodjena koronavirusom posle Kine, sinoć je zatražila od svojih 60 miliona stanovnika da ostanu u kućama da bi se zaustavila epidemija.\nMadrid je tako zabranio od 11. do 25. marta direktne letove izmedju svih italijanskih aerodroma i aerodroma u Španiji. Te dve zemlje su jako povezane, više od 240.000 Italijana živi u Španiji i vazdušni saobraćaj iz Italije predstavlja devet odsto medjunarodnog saobraćaja Španije.\nVlada je takodje naložila da se sve sportske manifestacije održavaju bez publike, uključujući fudbalske utakmice prve lige koje se igraju naredna dva dana.\nVlada je takodje tražila od firmi da usklade radno vreme zaposlenih ili da im dozvole da rade od kuće. Velika banka Santander je zatražila od svojih zaposlenih u Madridu da rade od kuće.\nU najpogodjenijim oblastima kao što je Madrid, gde ima daleko najveći broj slučajeva u Španiji, 800 zaraženih i 21 umrli, uvedene su dodatne mere kao što je suspenzija svih javnih dogadjaja u zatvorenim prostorima sa više od 1.000 ljudi.\nNa području Madrida, u kome živi 6,5 miliona ljudi, još sinoć je objavljeno da se od srede zatvaraju sve škole i univerziteti na dve nedelje. Takodje će se svaki dan dezinfikovati svi vagoni metroa, svi autobusi i prigradski vozovi.\nSlične mere sa školama uvedene su u Vitoriji, glavnom gradu Baskije i u severnom regionu Rioha, druge dve teže pogodjene zone.\nŠpanski parlament odložio je na nedelju dana svoju sledeću plenarnu sednicu, a jedan od vodja ekstremnodesničarske partije Voks Havier Ortega-Smit, testiran je pozitivno na korona virus.\nPosle najave mera, dogodila se navala gradjana na samoposluge u oblasti Madrida, koji su požurili da naprave zalihe.\nZbog panične kupovine, udruženje koje predstavlja velike distributere (ANGED) objavilo je da je snabdevanje prodavnica garantovano i da nije potrebno praviti nesrazmerne zalihe namirnica.\nŠpanska vlada će imati novi sastanak u četvrtak da bi analzirala situaciju i preduzela nove mere ukoliko je potrebno. Premijer Pedro Sančes sastaće se ovih dana sa sindikatima i organizacijama poslodavaca da razgovara o hitnom ekonomskom planu o kome Vlada još nije dala nikakve pojedinosti.


U trenucima kada želite da se odmorite, ali da ne spavate, stolice za ljuljanje i ljuljaške su pravo rešenje. Udobne, raznih oblika, boja i dezena uklapaju se u svaki enterijer.\npraktično iskorišćen prostor\nNačin na koji aranžirate nameštaj u vašem životnom prostoru, diktira zapravo kako ćete živeti u istom prostoru. Slede saveti za aranžiranje nameštaja u prostorima za opuštanje poput dnevne sobe, jer je ovaj prostor često pretrpan.\nKako bismo maksimalno iskoristili prostor koji nam uvek treba možemo na jednostavan i kreativan način dobiti mnogo toga. Predstavljamo vam 7 ideja koje možete iskoristiti kako biste prostor koji koristite za obedovanje dodatno iskoristili.\nStočići u dnevnoj sobi su vrlo bitan element enterijera. To su niski stolovi na koje možemo odložiti časopis, knjigu, šoljicu kafe i slične potrepštine, dakle element bez kojeg je teško zamisliti udoban dom.\nKružni zid u dnevnoj sobi\nDnevna soba je mesto gde neki ljudi provode veliki deo dana kada su kod kuće. U nekim domovima je ujedinjena sa prostorom za obedovanje, deo možda i sa prostorom za učenje. Sve ove funkcije treba uspešno spojiti i uspešno urediti prostor.


Grupa Negative nastupa u Domu kulture u Novom Sadu 17. marta - Moć muzike\nHomepage / Koncerti / Grupa Negative nastupa u Domu kulture u Novom Sadu 17. marta\nGrupa Negative nastupa u Domu kulture u Novom Sadu 17. marta\n8. marta 2022. by Marina PesicKoncerti\nNakon dvogodišnje pauze tokom koje je bio otkazan koncert benda Negative u Domu kulture, a povodom 20 godina na muzičkoj sceni, jubilej koji je trebalo da bude obeležen pre dve godine, ipak će „proslaviti“ koncertom u četvrtak, 17. marta u 21 čas.\nProslavu je grupa počela 2019. sa nastupom na Beer Fest-u, kao i sa dva rasprodata solo koncerta u klubu Novi BitefArtCafe na Paliluli, kada je i bilo dve decenije postojanja. Grupa Negative osnovana je 11. aprila 1999. godine. Do sada su objavili četiri studijska albuma.\nLjubitelji rokenrol zvuka imaće priliku da uživaju u raskošnom vokalu Ivane Peters i muzičke postave benda u sastavu: Nikola Radaković Džoni (gitara), Dario Janošević (bubnjevi) i Milen Zlatanović Zmo (bas).\nUlaznice su u prodaji po ceni od 1200 rsd a dostupne su na GIGS TIX prodajnim mestima, kao i online: http://www.gigstix.com/…/15…/3485-negative-17032022\nDom kulture, Koncert, Negative, Novi Sad112 views Likes 0


Kadrovi Garde i bonjade: Iranci sumnjaju u kompetencije novih ministara – Zavera\nOd pobede Ebrahima Raisija na predsedničkim izborima 18. juna, u Iranu se povećao broj zaraženih kovidom-19, dok je dnevna stopa smrtnosti među najvišima na svetu. Većina Iranaca krivi (neizabrani) klerikalni režim; u januaru je vrhovni vođa, ajatolah Ali Hamnei, zabranio uvoz zapadnih vakcina jer se „Americi ne može verovati“. Kasnije se predomislio, ali je vakcinacija bila prespora da bi se zaustavilo širenje Delta soja. Raisi (na slici) sada mora da se pozabavi zdravstvenom krizom, kao i urušenom ekonomijom. Njegov relativno umereni prethodnik Hasan Ruhani je radio pod pritiskom tvrdokorne opozicije. Neki smatraju da će izbor Raisija, štićenika vrhovnog vođe, makar učiniti vladu stabilnijom.\nNovi kabinet je svakako konzervativniji od Ruhanijevog; nema nijedne žene, već podosta muškaraca koji su pod sankcijama zapadnih zemalja, uključujući i samog predsednika. Sedam od 19 mesta pripalo je kadrovima Islamske revolucionarne garde (IRGC), uključujući četiri bivša komandanta. Pet članova kabineta dolazi iz Astane Kuds Razavi, najveće bonjade ili klerikalne fondacije, kojom je Raisi ranije upravljao. Šestoro je iz pravosuđa, još jednog konzervativnog bastiona koji je Raisi takođe predvodio.\nHamnei će dakle imati veću kontrolu nad ovom administracijom. Ne samo da je izabrao Raisija, već ga je usmerio ka Muhamedu Mokberu, novom potpredsedniku i menadžeru jednog od najvećih Hamneievih privrednih holdinga. Mokber je jedan od mnogih zvaničnika vlade koji su radili pod vrhovnim vođom. Muhamed Esmaili je upravljao nadzornim odborom iranske državne televizije koja je takođe pod kontrolom Hamneija. Sada je ministar kulture, zadužen za suzbijanje „devijacija i sekularizma“ u iranskoj kinematografiji, pozorištu i muzici.\nAli novi kabinet nije tako homogen kao što se čini. Unutra su ekonomski liberali, socijalisti, populisti, realisti i ideolozi. S obzirom da je Hamnei narušenog zdravlja, Raisi pokušava da pridobije širok spektar ličnosti koje će odrediti budućeg vrhovnog vođu. Iranci se, međutim, plaše da će se ministri boriti za plen, dodeljujući sebi i svojim saveznicima najbolje poslove i pogodnosti. Već su prigrabili oskudne doze Pfizera i AstraZenece, kažu kritičari, ostavljajući domaću (i neproverenu) vakcinu narodnim masama.\nBDP je pao za oko 15% od 2018. Utisak je da vlada nema ubedljiva rešenja. „Navodno imaju plan, ali sve to deluje isprazno,“ kaže Sanam Vakil iz britanskog Četam Hausa. „Konzervativci nisu jedinstveni po ekonomskim pitanjima, pa dobijate mešavinu populizma i neoliberalizma.“ Raisi i njegovi ministri obećali su da će graditi milion pristupačnih kuća godišnje. Nejasno je odakle će to da finansiraju. Početkom godine je novi potpredsednik za ekonomska pitanja Mohsen Rezai predložio „praktičan” način za povećanje iranskih deviznih rezervi: otimanje zapadnih vojnika i traženje otkupa.\nNajbolji način za dizanje ekonomije bilo bi oživljavanje sporazuma iz 2015, potpisanog između Irana i šest svetskih sila. Dogovor je nalagao da Iran uspori svoj nuklearni program u zamenu za ukidanje međunarodnih sankcija. Donald Tramp je povukao Ameriku iz sporazuma 2018. i odsekao Iran od svetske ekonomije. Predsednik Džo Bajden želi da ga obnovi, dok je Raisi rekao da podržava nastavak indirektnih razgovora između Irana i SAD-a.\nMeđutim, za sve buduće pregovore Raisi će verovatno zadužiti svog ministra spoljnih poslova Hoseina Amirabdulahjana, bliskog Hezbolahu i IRGC-u, koje Amerika smatra terorističkim grupama. Novog ministra unutrašnjih poslova, Ahmada Vahidija, Interpol traži zbog navodnog učešća u napadu na jevrejski kulturni centar u Buenos Airesu 1994. Ova imenovanja teško da ukazuju na želju za konstruktivnim međunarodnim odnosima.\nTagovi:SAD, Iran, vlada, sankcije, ministar, sporazum, vakcinacija, predsednik, garda, vođa, Raisi, Hamnei


SDPS napustio koaliciju sa SPS-om, pregovara sa SNS-om! - juGmedia\nVRANJE – Gradski odbor Socijaldemokratske partije Srbije (SDPS) u Vranju jednoglasno je danas odlučio da se povuče iz vladajuće koalicije koju predvodi Socijalistička prtaija Srbije u tom gradu.\n„Istovremeno vas obaveštavamo da ćemo ispoštovati preporuku koja je stigla iz centrale stranke i započeti razgovore o eventualnoj saradnji sa Srpskom naprednom strankom, jer smatramo da bi, kada su u pitanju izbori na svim nivoima, različiti nastupi na republičkim i lokalnim izborima mogli da unesu zabunu među biračima“, navodi se u saopštenju.\n„Mi nećemo pregovarati sa drugim strankama iz pozicije stranke na vlasti jer smatramo da je nekorektno prema strankama sa kojima smo do danas bili u koaliciji“, kaže Aleksandar Stajić, predsednik GrO SDPS u Vranju.\nSDPS se u saopštenju zahvljuje dosadašnjim koalicionim partnerima na „korektnoj i produktivnoj saradnji“ i naglašava da su „izabrana, postavljena i imenovana lica iz naše stranke ponudila su ostavke Skupštini grada“.\nVranje posvećuje veče Vladi Divljanu


Gigant bivše SFRJ bez nade, sledi bankrotstvo - Kragujevac online - Sve o gradu na jednom mestu\nTrenutno se nalazite na strani: Vesti Info Ekonomija Gigant bivše SFRJ bez nade, sledi bankrotstvo\nGigant bivše SFRJ bez nade, sledi bankrotstvo\nutorak, 25 oktobar 2016 13:26\tBeta, B92\nPreduzeće “Zastava automobili”, po svemu sudeći, bankrotiraće, jer u predviđenom roku nije podnelo plan reorganizacije preduzeća.\nStečajni sudija Privrednog suda u Kragujevcu Branislav Jovanović rekao je da je, posle prvog ročišta u stečajnom postupku nad preduzećem "Zastava automobili", odlučeno da će se o bankrotstvu firme odlučivati van ročišta, jer u predviđenom roku niko nije podneo plan reorganizacije. Ročište je održano u sali Skupštine grada, zbog velikog interesovanja bivših radnika te firme, a trajalo je oko tri sata.\nNa ročištu je prihvaćen izveštaj stečajnog upravnika o ekonomsko-finansijskom stanju, prema kome obaveze preduzeća iznose oko 40 milijardi dinara, dok se najviše duguje Pariskom i Londonskom klubu - oko 24,5 milijardi dinara i Fondu za razvoj Repubike Srbije - oko 10 milijardi dinara. "Zastava automobili" potražuje oko 650 miliona dinara, a u stečajnu masu firme je ušlo oko 350 miliona dinara sa dva računa, nekretnine vredne 95 miliona dinara i oko 200 miliona za koje je procenjena mogućnost naplate.\nNa ročištu su izabrani poverilački organi, predsednik Skupštine poverilaca i petočlani odbor koji čine poverioci sa najvećim iznosom potraživanja, među kojima je i zastupnik 237 bivših radnika "Zastava automobila" Radiša Pavlović. On je kazao da bivši radnici potražuju oko milion evra od "Zastava automobila".\nPavlović je na ročištu zatražio da bivši radnici dobiju status izlučnog poverioca, odnosno da mogu da traže da se određene stvari izdvoje iz stečajne mase. On je dodao i da je deo dugovanja prema Londonskom i Pariskom klubu trebalo da izmiri država.


Haradinaj: „Republike Dodik“ na Kosovu neće biti - 23.05.2019, Sputnik Srbija\nPremijer privremenih kosovskih institucija Ramuš Haradinaj izjavio je da će se sa nemačkom kancelarkom Angelom Merkel susresti 6. juna u Berlinu i da će u... 23.05.2019, Sputnik Srbija\nvesti, milorad dodik, ramuš haradinaj\n17:53 23.05.2019 (Osveženo: 14:51 30.08.2021)\n20 Mart 2019, 19:56\n„Zajednica srpskih opština je predstojeća bitka. Svima mora da bude jasno da ’republike Dodik‘ na Kosovu neće biti“, naglasio je Haradinaj za T7 televiziju, a prenosi Tanjug.\nUstavni sud je utvrdio da mnoge odgovornosti navedene u Briselskom sporazumu nisu u skladu sa ustavom zemlje, istakao je on.\nHaradinaj takođe tvrdi da je na nedavno održanom samitu u Berlinu proces dijaloga prebačen sa visoke predstavnice EU Federike Mogerini na nemačku kancelarku Angelu Merkel i francuskog predsednika Emanuela Makrona.\n„To znači da više neće biti iznenađenja, kao što su predlozi za podelu ili korekciju granica“, kazao je premijer privremenih kosovskih institucija i negirao glasine da će Nemačka podržati viznu liberalizaciju za Kosovo u zamenu za ukidanje taksi Srbiji.


Program naučno istraživačkog rada na Državnom univerzitetu u Novom Pazaru\nProgram naučno istraživačkog rada na Državnom univerzitetu u Novom Pazaru (DUNP) u periodu 2011.-2015. godine zasniva se na postignutim rezultatima u petogodišnjem radu, pre svega u nastavnom procesu, opremanju laboratorija i učešću u projektima Ministarstva prosvete i nauke, projektima međunarodne saradnje, kao i projektima sa privrednim subjektima, državnim organima i organima lokalne samouprave.\nDržavni univerzitet je organizovan u deset departmana za izvođenje nastave na oko 50 akreditivanih studijskih programa. Naučnoistraživački rad se realizuje na departmanima, naučno-istraživačkom centru u deset laboratorija. Na razvojnim i naučnim aktivnosti angažovano je 192 nastavnika i saradnika. Od toga je 102 doktora nauka, 90 magistra i diplomiranih stručnjaka. DUNP je uspostavio saradnju sa svim državnim univerzitetima u Srbiji i sa nekoliko univerziteta u inostranstvu, što je već dalo rezultate u zajedničkim istraživanjima, projektima i gostovanjima poznatih stručnjaka iz raznih oblasti.\nPlan i program naučno-istraživačkog rada DUNP, kao visoko obrazovne i naučno-istraživačke institucije treba da doprinese ravnomernijem razvoju Republike Srbije na polju znanja i inovacija.\nNaučno istraživački rad integrisanog DUNP orijentisan je na osnovna i primenjena istraživanja. Naučna polja zastupljena na DUNP su iz oblasti prirodno-matematičkih, tehničko-tehnoloških, društveno-humanističkih i medicinskih nauka i umetnosti. U okviru navedenih naučnih polja, Statutom DUNP, definisane su uže naučne oblasti zastupljene preko departmana i studijskih programa iz oblasti prava, ekonomije, srpskog/bosanskog jezika, psihologije, matematike, fizike, biologije, hemije, poljoprivredne proizvodnje, računarstva i informatike, audio i video tehnologija, građevinarstva i arhitekture i sporta i rehabilitacije.\nOvaj Program je fokusiran na dva osnovna prioriteta: (1) nastavak naučno-istraživačkog rada u okviru već postojećih sadržaja i početak rada na jednom broju novih programa i (2) rad na poboljšanju uslova za povećanje obima i kvaliteta naučnog istraživanja u narednom periodu. Navedeni prioriteti se odnose na skup aktivnosti koje bi zajednički trebalo da dovedu do najvažnijeg cilja, a to je da se opšti kvalitet naučno-istraživačkog rada na DUNP bitno poboljša. Potrebno je da projektovano poboljšanje bude merljivo, odnosno da se na isteku označenog perioda stepen ispunjenosti postavljenih ciljeva može jasno oceniti i iskazati.


Spartak Zlatibor voda - Metalac 0:0\nDomaći fudbaleri, pred oko 1.000 gledalaca, nisu uspeli da zabeleže pobedu u utakmici trećeg kola Jelen Super lige protiv Metalca koji je danas uknjižio prvi bod u ovogodišnjem prvenstvu. Imali su subotičani terensku inicijativu ali onih pravih prilika je bilo malo. Utakmici je prisustvovao i Vojo Ubiparip, bivši igrač "plavih golubova" koji sada uspešno igra u Lehu, koji su trenutno lideri u Poljskoj.\nPrvu priliku na utakmici imala je Spartak Zlatibor voda u 13. minuti kada je Adamović nabacio loptu sa leve strane do Torbice koji šutira pored gola. U sledećem napadu Metalac propušta najbolju priliku kada je Ćirković šutira sa par metara, ali je golman Aleksić odličnom intervencijom spasao svoju mrežu. U 32. minutu nova prilika za domaće, ponovo je Adamović ubacio loptu sa leve strane a Mirić glavom pogodio prečku.\nU drugom poluvremenu Spartak Zlatibor voda je još više napadala, dok su gosti zadovoljni rezultatom igru orjentisali samo na odbranu svoga gola i odugovlačenju vremena ležeći na travi i tražeći medicinsku pomoć. Novu priliku domaći su imali u 55. minutu kada je Bratić izveo slobodan udarac sa 30 metara ali ovaj put lopta odlazi iznad gola. Pokušavali su subotičani i sa šutevima iz daljine, kada nisu mogli akcijom do gola. Simović je opalio sa 25 metara ali golman Živković krajnjim naporom spašava svoju mrežu. Imao je i Puškarić dva dobra šuta iz daljine ali oba puta Živković je bio uspešniji. Imali su domaći i dve odlične prilike u poslednjim minutama utakmice. Prvo je Milanković dobro šutirao, ali se golman Metalca još jednom istakao. Poslednju priliku propušta Otašević koji je glavom zahvatio loptu, posle dobro izvedenog slobodnog udarca kapitena Torbice, ali lopta pogađa spoljni deo mreže.


Rasprave u EU oko budžeta: Udarac u stršljenova gnezda | EurActiv Serbia\nUpozorenje jednog medija u EU u "udarcu u stršljenova gnezda" odražava opštu bojazan da će rasprave o Višegodišnjem finansijskom okviru (MFF) biti veoma oštre takođe zbog činjenice da se zbog izlaska Britanije iz EU od 2021. mora popuniti manjak u budžetu od 90 milijardi evra, a neke bogate članice, poput Holandije i Austrije kažu da neće dati ni evro.\nVeć su na taj predlog Komisije u Briselu, koji treba da usvoje lideiri EU i Evropski parlament, krenule prave topovske salve iz najvećeg poljoprivrednog proizvođača i izvoznika Francuske, čiji ministar poljoprivrede kaže da to "ne može proći".\nGlavna jabuka razdora su ipak Zajednička poljoprivredne politika (CAP) i kohezioni fondovi na koje je dosad otpadalo preko 70% budžeta EU, a sad bi trebalo da se smanje na 60%.\nAli u šta bi se sve moglo izroditi, govori i strahovanje varšavskog dnevnika Gazeta Viborča da bi rasprave oko budžeta i naročito pomenuto "kažnjavanje" poljskih vlasti izazvali veliki "antievropski bunt" u vladajućoj stranci PiS, i štaviše, "jastrebove u njoj naveli na zaključak da im Brisel daje šansu za izlazak Poljske iz EU".\nEvropska komisija u predlogu za novi sedmogodišnji okvir budžeta takođe navodi da se više novca mora dati zemljama koje su najviše pogođene izbegličkom krizom (Italija, Nemačka, Švedska, Grčka), a smanjenjem isplata iz kohezionih fondova "kazniti" one koji to odbijaju, a to su pre svega članice na istoku EU.\nOsetno više sredstava je predviđeno za odbrambenu politiku, uz velika ulaganja u razvoj zajedničkog najsavremenijeg naoružanja i tehnologije (35 milijardi evra), takođe za bezbednost spoljnih granica (broj pripadnika pogranične policije bi porastao na 10.000), potpuno potrebama EU osmišljenu imigraciju, a korenito zaustavljanje ilegalne imigracije.\nFrancuska i Nemačka koje spremaju veliku reformu zone evra, besumnje će biti zadovoljne jer novim budžetskim okvirom se stvaraju dva nova fondova za zonu evra, i to 27 milijardi evra za reforme u cilju bolje konkurentnosti i štedljivosti u "ranjivim" članicama zone evra, a to je jug EU.\nTakođe se daje dodatnih 30 milijardi evra za mehanizam predupređivanja kriza i uz pomoć javnih investicija.\nAli, primećuju neki analitičari, ovo je sad bitka oko preraspodele samo malog dela novca koji ukupno mogu po svojoj volji da troše članice EU kroz nacionalne budžete.\nPrema MFF, sedmogodišnji budžet EU bio bi 1,27 hiljada milijardi evra, što je samo nešto više od 1,1% bruto domaćeg proizvoda svih članica EU.\nAli, reč je i o tome da neke članice u budžet EU uplaćuju više nego što iz njega dobijaju, upravo kao Holandija ili Austrija, a neke države EU, kao Poljska ili pre više godina Španija, uspevaju da iz fondova EU dobiju zamašna sredstva koja vidno pomažu njihovim privredama i opštem razvitku.\nI upravo, s tim u vezi, nekako je nastala i mala zbrka oko to toga da Višegodišnjim finansijskim okvirom nisu predviđena nikakva sredstva za "proširivanje", dakle prijem novih članica, iako je "kao moguće" Strategijom proširivanja EU navedeno da bi Srbija i Crna Gora, recimo, mogle da 2025. postanu članice.\nFabrici: Naredni budžet dobar za Srbiju i Zapadni Balkan\nŠef Delegacije Evropske unije u Srbiji Sem Fabrici ocenio je da će naredni dugoročni budžet koji je predložila Evropska komisija biti dobar za Srbiju i Zapadni Balkan jer je planirano više novca za pomoć.\n"Sledeći dugoročni budžet koji je predložila EK dobra je vest za Srbiju i region Zapadnog Balkana iz dva razloga", rekao je Fabrici i dodao da je prvi razlog "predlog da se pretpristupna pomoć poveća na 14,5 milijardi evra, što je povećanje za 20%", a to znači veću pomoć za Srbiju i Zapadni Balkan.\n"To je i rečeno u strategiji za Zapadni Balkan koja je usvojena u februaru", rekao je Fabrici i dodao da je takva situacija bila kada je u EU ušla Hrvatska 2013. godine sa dugoročnim budžetom koji je trajao do 2014.\nFabrici je rekao da predlog budžeta "jasno potvrđuje obaveze Evropske komisije prema Srbiji i Zapadnom Balkanu".\nU predlogu novog višegodišnjeg budžeta EU za Instrument pretpristupne pomoći (IPA) iz kojeg se izdavajaju sredstva za reforme u zemaljama kandidatima za EU, predviđena je suma 1,2 puta veća nego u tekućem budžetu, odnosno po oko dve milijarde evra godišnje usklađeno sa inflacijom.\nZa period 2021-2027. za IPA je predviđeno 12,865 milijardi evra prema cenama u 2018. odnosno 14,5 milijardi evra usklađeno sa inflacijom, navodi se u predlogu budžeta EU.


Volkswagen-ov novi koncept - mali električni automobil - OtkupAutomobila.rs\nOtkupAutomobila.rs > Auto vesti > Volkswagen-ov novi koncept – mali električni automobil\nI kada mislite da je Volkswagen teško pogođen, i da najprodavanija marka automobila na svetu trpi gubitke zbog skandala, VW se vrati nazad uz koncept: mali električni automobil. To je jedan od razloga i zašto obožavamo da otkupljujemo Volkswagen vozila. Ipak, vratimo se temi.\nUskoro se održava čuveni Salon automobila u Parizu, za koji je Volkswagen najavio da predstavlja novi koncept električnih vozila – VW mali električni automobil. Evo o čemu se radi i kako će VW električni automobili izgledati.\nUgled Volkswagena je ozbiljno narušen u Dieselgate skandalu koji se ticao nameštanja rezultata emisije štetnih gasova iz Volkswagenovih vozila. Pisali smo već o tome, kao i o rešenju koje je Volkswagen prihvatio na osnovu presude i dogovora sa sudovima u Sjedinjenim Američkim Državama. Nakon zakonske borbe, prevrata, izlaženja u susret prevarenim vlasnicima Volkswagen vozila, kao jedino rešenje za budućnost Volkswagena, se očigledno nametnuo koncept električnih vozila.\nOvo je potpuni zaokret u poslovanju VW-a koji je izgradio svoje ime tako što je proizvodio izdržive i kvalitetne automobile koji su koristil benzinski ili dizel motor. E pa, budućnost nemačke kompanije su očigledno električni automobili.\nU tom duhu, Volkswagen na Sajam automobila u Parizu 29. septembra, dovozi svoj novi koncept električnih vozila.\nElektrično VW vozilo iz Pariza u prodaji tek 2020.\nŽelja za proizvodnjom električnih vozila i još veća želja da se što pre zaborave VW skandali, su uslovile da Volkswagen već sada predstavi svoje planove kada je proizvodnja električnih automobila u pitanju. Ovo je samo delić kojim Volkswagen najavljuje revoluciju u svojim modelima, jer je već bila najavljena hibridna ofanziva. Ipak, svi resursi se izgleda upućuju na čiste električne automobile.\nPrvi model iz nove serije VW automobila, jeste mali električni automobil koji će imati domet električnog motora do 500 kilometara, sa visokim niovoom efikasnosti motora i iskorišćenosti resursa. Kada kažemo da je u pitanju mali automobil, on to zaista i jeste u poređenju sa drugim svetski poznatim električnim automobilima poput Teslinih modela.\nIzgled novog električnog Volkswagen vozila je u najmanju ruku interesantan. Kockasti koncept sa komforom putnika. Tako bi se najbolje mogao opisati.\nNovi VW električni automobil će biti veličine Golfa a košta će manje nego VW vozila koja poseduju benzinski motor. Interesantan cilj, zar ne? Ipak, do objave same cene će proći još dosta, pogotovo ako znamo da će ovaj prvi u nizu VW električnih automobila izaći tek kao model 2020.\nCilj: cena dole, efikasnost gore i kompetnetni elektro motori\nTu nestaju ambicije Volksvagena koji je najavio da je cilj za punjenje električnog motora ovog auta do 15 minuta. Kao deo Volkswagen strategije u narednih 10 godina, glavni faktor je i razvoj elektro motora koji će biti tako brzo punjivi, a zatim i sve većeg kapaciteta motora, koji ide u skladu sa razvojnim planom Volkswagena, pošto će to biti ključni element u konkurentnosti ove firme.\nTakođe, ovaj automobil će biti prvi Volkswagen automobil sa revolucionarnom MEB arhitekturom automobila.\nPreostaje da vidimo da li će Volkswagen uspeti da se opere od svojih dizel automobila, i kako će proći najavljena proizvodnja čak 30 vrsta električnih modela automobila ovog nemačkog proizvođača. Srećno im bilo, ipak mi obožavamo Volkswagen vozila i dugo se bavimo otkupom istih.\nOn 15. септембра 2016.


Orink CF352A toner cena, cene Srbija, prodaja Beograd Novi Sad Niš\nOrink CF352A toner cene\nToner Orink CF352A/130A yellow, M176n/M177fw\nOrink CF353A toner\nOrink CLP-300BK black, za CLP-300/300N/CLX-3160FN/3160N toner\nOrink CF351A toner\nOrink zamenski toner TK-1120 toner\nEPonuda nije internet prodavnica već Vam omogućava da brzo i lako nađete Orink CF352A toner po najjeftinijoj ceni. Naš cilj je da kupci budu što bolje informisani o ponudi Orink toner CF352A na tržištu Srbije. Vrlo lako nalazite željeni proizvod za kategoriju Toneri cene, ne morate da lutate od sajta do sajta za Orink Toneri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Orink CF352A toner sa PRODAVCEM. EPonuda ne može da garantuje potpunu tačnost specifikacije i slika za Orink CF352A toner. Pre kupovine, podatke za Orink toner CF352A proverite na sajtu PROIZVOĐAČA.


Prokupačka Tehnička škola raspisala konkurs za najbolji dizajn odevnih stvari - ToplicaPressToplicaPress\nHome / KULTURA / Prokupačka Tehnička škola raspisala konkurs za najbolji dizajn odevnih stvari\nKažu da na ovaj način žele da motivišu što veći broj đaka i profesora likovne kulture da svojim idejama, kreacijama i maštom kroz radove prikažu viziju mode u sadašnjem i budućem vremenu.\nOvaj konkurs škola je raspisala u saradnji sa učenicima obrazovnog profila “Modelar odeće”, a učenici će svoje radove moći da šalju do kraja aprila meseca. Prema propozicijama konkursa izbor tema modnih kreacija je slobodan i svaki učenik može da pošalje najviše tri rada u različitim likovnim tehnikama – kažu u Tehničkoj školi u Prokuplju.\nNaglašavaju da radovi moraju biti originalni i rađeni samostalno, da ne smeju biti ranije izlagani na drugim likovnim konkursima ili izložbama, a najbolji radovi osim što će biti nagrađeni postaće i deo školske kolekcije.\nSve bliže informacije o konkursu učenici i profesori likovne kulture mogu dobiti od nastavnice stručnih predmeta u Tehničkoj školi Gordane Vukajlović.\nShare the post "Prokupačka Tehnička škola raspisala konkurs za najbolji dizajn odevnih stvari"\nPrevious: U prokupačkoj Bolnici 57 kovid pacijenata, jedan preminuo\nNext: Međunarodno takmičenje lovačkih pasa na jugu Srbije, najbolji Italijani


Ramušu Haradinaju odobreno privremeno puštanje na slobodu iz humanitarnih razloga | Međunarodni krivični sud za bivšu Jugoslaviju\nRamušu Haradinaju odobreno privremeno puštanje na slobodu iz humanitarnih razloga\nPretresno veće danas je odobrilo privremeno puštanje na slobodu Ramuša Haradinaja da bi se vratio na Kosovo iz humanitarnih razloga. Haradinaj će privremeno biti pušten na slobodu u trajanju od četiri dana, od 3. do 7. oktobra, da bi prisustvovao sahrani i obredu nakon sahrane člana uže porodice.\nNjegovo privremeno puštanje na slobodu podleže konkretnim odredbama i uslovima koji su navedeni u Odluci o puštanju na slobodu u privatne i lične svrhe. Ovo konktretno isključuje Haradinajevo učešće u bilo kakvoj političkoj aktivnosti, kontakte sa sredstvima javnog inoformisanja kao i kontakte sa bilo kojim državnim ili međunarodnim funkcionerima koji nisu prouzrokovani bezbednosnim razlozima.\nHaradinaju, koji se predao Međunarodnom sudu 9. marta 2005. godine nakon što je saznao za postojanje Optužnice protiv njega, je prethodno bilo odobreno privremeno puštanje na slobodu do početka suđenja, od juna 2005. do februara 2007. godine. Suđenje Ramushu Haradinaju i drugima započelo je 5. marta 2007. godine.\nRanije ove godine, 20. jula, podnesen je odvojeni zahtev za privremeno puštanje na slobodu Haradinaja u trajanju letnje pauze u radu Međunarodnog suda od 20. jula do 15. avgusta, koji je odbijen. Tužilaštvo je tada tvrdilo da bi Haradinajevo puštanje na slobodu bio događaj kome bi mediji posvetili značajnu pažnju što bi doprinelo atmosferi straha i zastrašivanja na Kosovu. Tužilaštvo je dalje izjavilo da su se susreli sa ozbiljnim problemima u obezbeđivanju da se svedoci pojave pred Međunarodnim sudom.\nHaradinaj, istaknuta vojna ličnost Oslobodilačke vojske Kosova (OVK) tokom sukoba sa srpskim snagama 1998 i 1999. godine, nakon sukoba je postao vođa manjinske političke partije i nakratko obavljao funkciju premijera Kosova. Optužen je za učešće u udruženom zločinačkom poduhvatu čiji je cilj, kako se tvrdi, bio da Oslobodilačka vojska Kosova uspostavi potpunu kontrolu nad svojom operativnom zonom Dukađin, putem protivpravnog uklanjanja i zlostavljanja srpskih civila, kosovskih Albanaca, kosovskih Roma i drugih civila koji su ili za koje se pretpostavljalo da su, sarađivali sa srpskim snagama ili nisu podržavali OVK.\nCelokupni tekst Odluke Pretresnog veća možete naći na internet stranici Međunarodnog suda na www.icty.org.


Dani turizma "Biram Srbiju" od 6. do 8. septembra u Nišu\nDani turizma „Biram Srbiju“ od 6. do 8. septembra u Nišu\nTanjug 7. septembra 2021. 16:52\nBEOGRAD – Atraktivne destinacije, gastronomske specijalitete koje treba probati, ali i avanture i prizore koje treba obići, predstaviljaju brojne turističke organizacije iz Srbije na Danima turizma, koji se održavaju od 6. do 8. septembra u parku Sedmi juli u Nišu, saopštili su iz TOS-a.\nTuristička manifestacija „Biram Srbiju“ ima za cilj da se posetioci upoznaju sa turističkim potencijalima Srbije, ali i da promoviše grad na Nišavi.\nPomoćnica direktora TOS Vesna Raca Radisavljević navela je da je brojem turista i noćenja na destinacijama u Srbiji ove godine mogu da budu zadovoljni i domaćini, ali i država.\n„Turizam je, uprkos nezamislivim izazovima, pokazao da je izdržljiv i da ume da sačuva posebnost i atraktivnost čak i u vremenu krize“, rekla je Radisavljević.\nUčesnici manifestacije „Dani turizma“ složili su se da su ovakvi događaji dobra prilika da se okupe kolege iz cele Srbije, razmene iskustva i naprave planovi za predstojeći period, ali i da se upoznaju sa problemima kolega iz regiona.\nDirektor Turističke organizacije Severne Makedonije Ljupčo Janevski poručio je da je pandemija teško pogodila turizam u toj zemlji i da se sa nestrpljenjem očekuju trenutak kada će započeta saradnja Srbije i Severne Makedonije kroz nastupe na trećim tržištima, biti nastavljena.\nSaopšteno je da je Turistička organizacija Grada Niša ovim povodom pripremila sadržajan program, izložbu i panele, kao i predavanja kojima će ova nedelja posvećena turizmu biti upotpunjena.\nManifestaciji „Dani turizma“ u Nišu prisustvovao je i državni sekretar u Ministarstvu trgovine, turizma i telekomunikacija Žikica Nestorović.


Zaštitimo dojenje: Kako da dojenje bude bezbedno kada majke uzimaju lekove\nPrimena lekova u periodu dojenja je u porastu te je poznavanje delovanja i karakteristika leka, kao i njegovih neželjenih efekata, važno za odgovarajući izbor optimalnog leka i za nastavak dojenja. Stoga je Ministarstvo zdravlja Republike Srbije na predlog Republičke stručne komisije za podršku dojenju uspostavilo Radnu grupu koja je, uz podršku UNICEF-a u Srbiji i uz finansijsku podršku Kraljevine Holandije, izradila Nacionalne smernice za primenu lekova u periodu dojenja.\nprof. dr Predrag Sazdanović, državni sekretar Ministarstva zdravlja\n„U nameri da majčino mleko postane prvi izbor ishrane za svako novorođenče, Vlada Republike je Srbije je 2018. godine usvojila Nacionalni program za podršku dojenju koji se, uz koordinaciju Republičke stručne komisije za dojenje i uz podršku UNICEF-a, uspešno realizuje i daje očekivane rezultate. Sprovođenje preporuka iz Nacionalnih smernica za primenu lekova u periodu dojenja značajno će uticati na to da lekari na bezbedan i ispravan način odlučuju o nastavku dojenja i u situaciji kad majka ima potrebu za uzimanjem lekova. Doslednom primenom Smernica smanjiće se često nepotrebno prekidanje dojenja majki kojima je neophodna farmakoterapija“, izjavio je prof. dr Predrag Sazdanović, državni sekretar Ministarstva zdravlja.\nDojenje omogućava majci lakši oporavak od porođaja, bebi najbolje mogućnosti za rast i razvoj i jačanje odbrambenog sistema kao i razmenu snažnih pozitivnih emocija i stimulaciju svih čula.\nJosi Ečeveri Burkhard, zamenica direktorke UNICEF-a u Srbiji\n„Zdravstvenim radnicima koji se bave zdravljem majke i deteta, sadržaj Nacionalnih smernica predstavlja dragoceni izvor informacija od značaja za bezbedno dojenje u okolnostima kad majka ima potrebu da uzima lekove. Na ovaj način smanjiće se mogućnost nepotrebnog obustavljanja dojenja i dodatno uticati na povećanje stopa dojene dece u Srbiji. I pored nedvosmislenih saznanja o dobrobitima prirodne ishrane novorođenčeta, stope dojene dece širom sveta i dalje su na nezadovoljavajućem nivou. Na globalnom nivou, svega 44% novorođenčadi hrani se dojenjem do navršenih pet meseci života, dok je u Srbiji tek svako četvrto novorođenče uzrasta do navršenih pet meseci dojeno, stopa koja je još niža kod novorođenčadi iz osetljivih grupa. Iako mnogi faktori utiču na uspostavljanje dojenja, od ključnog značaja su prakse koje su uspostavljaju još u porodilištu - boravak majke i bebe u istoj prostoriji, rani kontakt koža-na-kožu odmah posle porođaja, i odgovarajuća podrška zdravstvenih radnika majkama da stimuliše dojenje od prvog dana“, smatra Josi Ečeveri Burkhard, zamenica direktorke UNICEF-a u Srbiji.\nKada štitimo dojenje, štitimo decu u najranjivijem periodu njihovog života. Sadržaj majčinog mleka se stalno prilagođava detetovim potrebama, što znači da svaka majka proizvodi mleko koje odgovara nutritivnim i razvojnim potrebama svog deteta. Zato je potrebno obezbediti kontinuiranu podršku majkama da doje, čak i kada postoji potreba da majka uzima neku terapiju. Ipak, podaci govore da u Srbiji čak 60% dece u porodilištima ne dobija majčino mleko kao prvi obrok, a samo 24% dece je dojeno do navršenih 5 meseci života.\nNacionalne smernice za primenu lekova u periodu dojenja predstavljaju jedinstven vodič za sve lekare i farmaceute kako bi se smanjio broj prekida dojenja zbog potrebe dojilja za akutnom ili hroničnom terapijom. Znanje o delovanju lekova koji se primenjuju tokom dojenja je važno za one koji propisuje terapiju i olakšava rukovođenje farmakoterapijom dojilje. Nasuprot tome, neadekvatno propisivanje lekova može biti uzrok nepotrebnog prekida ili neodgovarajućeg lečenja hroničnih ili akutnih bolesti tokom perioda dojenja, i dovesti do prekida dojenja.\nKako pomoći detetu da prevaziđe stidlj…\nKao posledica prirodnog razvoja samosvesti, stidljivost...\nRoditelji otkrili u kom UZRASTU su deca …\nAko ste pomislili da su druga i treća godina detetovog...\nPostoje dokazi da bebe BOLJE SPAVAJU uz …\nUmirujući tonovi Betovena pre spavanja uvek prijaju. I...\nVaše dete muca, a vi ne znate šta je u…\nStatistike pokazuju da dečaci tri puta češće mucaju...\nStrabizam kod dece u jednom broju slučajeva dugo ostaj...


Uslovi korišćenja - The Golden Spartan Uslovi korišćenja - The Golden Spartan\nLični podaci koje prosledite web sajtu prilikom online porudžbina, biće tretirani u skladu sa dokumentom o privatnosti na mreži. The Golden Spartan je u mogućnosti da sakuplja lične podatke o Korisniku sajta. Shodno odredbama Zakona o informatici, datotekama i slobodi, izmenjenim i dopunjenim.\nOdgovorni ste za održavanje poverljivosti i bezbednosti Vašeg korisničkog imena, lozinke i naloga, i bićete odgovorni za sve aktivnosti koje se dešavaju sa naloga koji je zaštićen Vašom lozinkom, kao i sve upotrebe Vašeg korisničkog imena i lozinke, bilo da jeste ili niste ovlastili drugo lice. Pristajete da obavestite The Golden Spartan svakom neovlašćenom korišćenju Vaše lozinke, i svakom drugom narušavanju bezbednosti web sajta.\nSlažete se da ne koristite web sajt tako da kršite lokalne, republičke i međunarodne zakone i druge zakonske dokumente. Slažete se da se ne predstavljate imenom neke osobe ili entiteta ili na drugi način lažno predstavljate svoju povezanost sa osobom ili entitetom. Zabranjeno je da utičete ili ometate rad web sajta, servera ili mreža povezanih sa web sajtom.\nSlažete se da ne koristite programe za data mining, robote i slične metode za prikupljanje ili ekstradikciju podataka sa web sajta. Zabranjeno je da pokušate da neovlašćeno pristupite bilo kom delu web sajta ili bilo kog drugog naloga, računarskog sistema ili mreža povezanih sa web sajtom, tako što hakujete ili ga zloupotrebljavate na bilo koji drugi način.